title: নর্দান রকহুপার পেঙ্গুইন

text: ২০০৯ সালের একটি গবেষণায় জানা গেছে যে নর্দান রকহুপার পেঙ্গুইনদের সংখ্যা ১৯৫০ থেকে ৯০% হ্রাস পেয়েছে। এই জন্যই নর্দান রকহুপার পেঙ্গুইনদের বর্তমানে বিপন্ন প্রজাতির মধ্যে ধরা হয়।


title: নর্দান রকহুপার পেঙ্গুইন

text: রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন। এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।


title: নর্দান রকহুপার পেঙ্গুইন

text: ৯৯% নর্দান রকহুপার পেঙ্গুইন গাফ দ্বীপপুঞ্জ এবং ত্রিস্তান দা কুনহা তে প্রজনন করে যা দক্ষিণ আটলান্টিক মহাসাগরের মধ্যে অবস্থিত।


title: ইস্টার্ন রকহুপার পেঙ্গুইন

text: ইস্টার্ন রকহুপার পেঙ্গুইন ("Eudyptes chrysocome filholi") যদিও এরা জিনগত ভাবে আলাদা কিন্তু তাও মাঝে মাঝে এদেরকে সাউদার্ন রকহুপার পেঙ্গুইনের উপজাতি বলে ধরা হয় বা গণ্য করা হয়।


title: ইস্টার্ন রকহুপার পেঙ্গুইন

text:
রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন।
এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।


title: ইস্টার্ন রকহুপার পেঙ্গুইন

text: "E. c. filholi" বা ইস্টার্ন রকহুপার পেঙ্গুইন প্রধানত প্রজনন করে প্রিন্স এডয়ার্ড দ্বীপপুঞ্জ, ক্রোজেট দ্বীপপুঞ্জ, কারাগুলেন দ্বীপপুঞ্জ, হার্ড দ্বীপপুঞ্জ, ম্যাকোয়ারি দ্বীপপুঞ্জ, ক্যাম্পবেল দ্বীপপুঞ্জ, অকল্যান্ড দ্বীপপুঞ্জ প্রভৃতি স্থানে। এছাড়াও অ্যান্টিপোড দ্বীপপুঞ্জতে এরা প্রজনন করে।


title: আকাশ বাংলা

text: আকাশ বাংলা হল একটি বাংলা টেলিভিশন স্টেশন। চ্যানেলটি কলকাতায় জি এন্টারটেইন্টমেন্ট এর অধিনে ১৯৯৯ সালে প্রতিষ্ঠিত হয়। এটির জনপ্রিয় অনুষ্ঠানের মধ্যে চলো যাই প্রতিদিন ভারতীয় সময় রাত ১১:৩০ মিনিটে প্রচারিত হয়।


title: আকাশ বাংলা

text: চ্যানেলটি ২৪ ঘন্টার বাংলা বিনোদন চ্যানেল হিসেবে শুরু যাত্রা শুরে করে ধারাবাহিক নাটক প্রচার করে থাকে যেমন, "কুরুক্ষেত্র", "সানাই", "প্রবাহিনী", "দত্তা", ও "চরিত্রহীন" কিন্তু তাদের বিদ্যমান থাকা অনুষ্ঠান এবং ২০১২ সালের প্রথম দিকে থেকে ২৪ ঘন্টার বর্তমান অনুষ্ঠানমালা এবং সংবাদ চ্যানেলে তাদের ফরম্যাট পরিবর্তন করতে পারেনি।


title: জি বাংলা সিনেমা

text: জি বাংলা সিনেমা হল ভারতে একটি বাংলা ভাষার কেবল টিভি চ্যানেল যেটি ২০১২ সালের ২৩ সেপ্টেম্বর চালু করা হয়েছিল। চ্যানেলটি জি নেটওয়ার্ক এর ইসেল গ্রুপ এর অংশ হিসেবে প্রস্তুত করা হয়। এটি চব্বিশ ঘন্টার জন্য বাংলা সিনেমা সম্প্রচার করা হয়। এছাড়াও চ্যানেলটি (জি বাংলা ও জী সিনেমা) এর মধ্যে রূপান্তরিত যুগল চ্যানেল ছিল।


title: জি বাংলা সিনেমা

text: শনিবারে শুধুমাত্র প্রসেনজিত এর ছায়াছবি সম্প্রচার করা হয়ে থাকে। এটি হল ২৪ ঘন্টা সম্প্রচার করা প্রথম বাংলা ছায়াছবির চ্যানেল।


title: কালার্স বাংলা

text:
কালারস বাংলা পূর্বতন নাম ইটিভি বাংলা একটি জনপ্রিয় ২৪ ঘন্টা বাংলা ভাষার টেলিভিশন চ্যানেল। চ্যানেলটি ভারতের হায়দ্রাবাদ এর রামোজী গ্রুপের মালিকানাধীন চ্যানেল ইটিভি নেটওয়ার্ক (ভারত) এর একটি অংশ।
একটি সাধারণ বিনোদনমূলক চ্যানেল হিসেবে কালার্স বাংলা বিভিন্ন অনুষ্ঠানমালা-সহ সাংস্কৃতিক ঘটনা, পারিবারিক নাটক, সিনেমা,এবং রিয়েলিটি শো (বাস্তবিক অনুষ্ঠান), সম্প্রাচারিত হয়ে থাকে।
শুধু তোমারী জন্য


title: উরুজ মুমতাজ

text: উরুজ মুমতাজ () (জন্মঃ ১ অক্টোবর ১৯৮৫ করাচী) হলেন একজন পাকিস্তানী নারী ক্রিকেটার এবং অন্যতম সেরা অল-রাউন্ডার। তিনি (একজন অলরাউন্ডার হিসেবে) পাকিস্তান জাতীয় নারী ক্রিকেট দল এবং এশিয়া এলেভেন ক্রিকেট দলের হয়ে খেলেছেন। তিনি ১টি টেস্ট ম্যাচ, ৩৮টি ওয়ানডে ও ৯টি টুয়েন্টি২০ ম্যাচে অংশগ্রহণ করেছেন। সম্প্রতি তিনি ২০১০ সালের ১০ মে নিউজিল্যান্ড নারী দলের বিরুদ্ধে খেলেছেন। এছাড়াও তিনি জাতীয় দলের অধিনায়ক হিসেবে আইসিসি নারী বিশ্বকাপ ২০০৯ খেলেছেন।


title: গন্ধবেণা

text: গন্ধবেণা এর ই্ংরেজী নাম হচ্ছে Lemon grass অন্যান্য নামের মধ্যে Oil grass, West Indian lemon grass উল্লখযোগ্য বৈজ্ঞানিক নাম - Cymbopogon citratus এটি Poaceae (Grass family) পরিবারের একটি উদ্ভিদ । এর আদি নিবাস দক্ষিণ এশিয়া।


title: গন্ধবেণা

text:
বিভিন্ন স্যুপ তৈরীতে এর ব্যবহার দেখা যায়।
জনশ্রুতি আছে আপনার বাড়ীর চারপাশে যদি গন্ধবেণা লাগাতে পারেন তাহলে আপনি মশার উপদ্রপ থেকে রক্ষা পাবেন।


title: আরাগনের প্রথম জেমস

text: সম্রাট প্রথম জেমস (কাতালান: "Jaume el Conqueridor", আরাগণীয়: "Chaime lo Conqueridor", স্প্যানিশ: "Jaime el Conquistador", ওসিটান: "Jacme lo Conquistaire"; ২ ফেব্রুয়ারি ১২০৮ - ২৭ জুলাই ১২৭৬) ১২১৩-১২৭৬ সাল পর্যন্ত ছিলেন বার্সেলোনার কাউন্ট, আরাগণের রাজা, ভ্যালেন্সিয়ার রাজা ও ম্যাজোর্কার রাজা, মন্টপিলার-এর লর্ড। তাঁর লম্বা শাসন বার্সেলোনা প্রাসাদকে সবদিকেই প্রসারিত করেঃ দক্ষিণে ভ্যালেন্সিয়া, উত্তরে ল্যাংকুয়েডক এবং পূর্বে ব্যালেরিক দ্বীপ পর্যন্তই তিনি তাঁর রাজ্যকে প্রসারিত করেন। ফ্রান্সের নবম লুইস ও তাঁর মধ্যকার চুক্তির মাধ্যমে তিনি নামেমাত্র ফরাসি শাসনাধীনে থেকে বার্সেলোনা এর কাউন্টিকে নিজের রাজ্যভুক্ত করেন। তাঁর অংশের পুনর্বিজয় ছিল মধ্যযুগীয় স্পেনের ন্যায়, যা শাসন করতেন অ্যান্ডালুসার ক্যাস্টিলের তৃতীয় ফার্দিনান্দ।


title: আরাগনের প্রথম জেমস

text: একজন বিধানকর্তা ও সংগঠক হিসেনে তিনি অন্যান্য স্প্যানিশ রাজাদের মধ্যে বেশ গুরুত্বপূর্ণ স্থানে রয়েছেন, তিনি "লিব্রে দেল কনসুলেট দ্য মার"-এর সংকলন শেষ করেন যা সামুদ্রিক বাণিজ্যকে সহায়তা করেন এবং পশ্চিমা মধ্যযুগে কাতালান সার্বভৌমত্ব স্থাপনে অবদান রাখেন। কাতালান সাহিত্যর কদর করে এবং তাঁর অঞ্চলের আপাতদৃষ্টিতে আত্মজীবনীমূলক ক্রনিকল "লিব্রে দেলস ফেৎস" লিখে তিনি কাতালান ভাষার উন্নয়নেও বেশ গুরুত্বপূর্ণ ভূমিকা রাখেন।


title: আরাগনের প্রথম জেমস

text: মন্টেপিলারের অষ্টম উইলিয়াম ও ইউডোকিয়া কোমেনের উত্তরাধিকারী, আরাগণের দ্বিতীয় পিটার ও মন্টেপিলারের মারিয়ার একমাত্র সন্তান জেমস মন্টেপিলারে জন্মগ্রহণ করেন। শিশু হিসেবে জেমস ছিল প্রোঁভেস-এর শক্তিশালী রাজনীতির এক গুটি। তখন তাঁর পিতা লেইস্টারের পঞ্চম আর্লের নেতৃত্বে আলবিজেনিস্তান ধর্মযুদ্ধকারীদের বিরুদ্ধে আলবির পাষণ্ড ক্যাথারদের সাহায্য করার জন্য পরিশ্রম করছিলেন। ধর্মযুদ্ধকারীরা চাচ্ছিলত তাঁকে উপড়ে ফেলতে। পিটার উত্তরের ধর্মযুদ্ধকারীদের শান্ত করার জন্য তাঁর সন্তান জেমসের সাথে সাইমনের কন্যার বিয়ে দেন। তিনি ১২১১ সালে মন্টফোর্টে তাঁর সন্তানের শিক্ষার ব্যবস্থা করার বিশ্বাস স্থাপন করেছিলেন, তবে এর পরপরই তাঁর বিরুদ্ধে অস্ত্র উত্থাপনে বাধ্য হন এবং ১২ই সেপ্টেম্বর, ১২১১ সালের মুরেটের যুদ্ধে মারা যান। মন্টফোর্ট ইচ্ছা করেই জেমসকে তাঁর নিজের শক্তি ব্যাপ্ত করবার এক উপায় হিসেবে ব্যবহার করেন এবং আরাগণীয়দের পোপ তৃতীয় ইনোসেন্টের কাছে কোনরূপ অভিযোগ দাখিল করতে দিতেন না। পোপই মন্টফোর্টকে আত্মসমর্পণের বাধ্য করেন। ১২১৪ সালের মে বা জুনে কারাকাসোনেতে তাঁকে বেনেভেন্টোর পিটার নামক পোপসংক্রান্ত রাজদূতের হাতে হস্তান্তর করা হয়।


title: আরাগনের প্রথম জেমস

text: এরপর জেমসকে মনজনে পাঠানো হয় যেখানে তিনি স্পেন ও প্রোভেঁসে গিলিয়াম দ্য মন্টরেডো, নাইট সঙ্ঘের প্রধানের কাছে থাকেন। ইতোমধ্যেই রাজপ্রতিনিধিত্ব তাঁর বড় চাচা রৌসেলিনের কাউন্ট স্যাঞ্চো ও তাঁর ছেলে, রাজার চাচাতো ভাই নুনোর হাতে যায়। যতদিন না ১২১৭ সালে কতিপয় সঙ্ঘের সভ্য ও মহান ব্যক্তি তরুণ রাজাকে জারাগোজায় নিয়ে আসেন, ততদিন রাজ্য নিয়ে এই সংশয় চলতেই থাকে।


title: আরাগনের প্রথম জেমস

text: জেমস প্রথমে ১২২১ সালে ক্যাস্টিলের অষ্টম আলফোনসো ও ইংল্যান্ডের এলিয়ানর-এর কন্যা এলিয়ানরকে বিয়ে করেন। এর পরের ছয়বছরের শাসন ছিল মহাত্মনদের বিদ্রোহে ভরা। ৩১শে মার্চ, ১২২৭ সালে এলাইসের শান্তিচুক্তির মাধ্যমে মহাত্মন ও রাজা মধ্যস্থতায় আসেন।


title: আরাগনের প্রথম জেমস

text: ১২২৮ সালে জেমস সামন্তবাদীদের দিক থেকে কঠোর বিরোধের সম্মুখীন হয়। চতুর্থ দ্য গুয়েরাউ ক্যাবেরা অষ্টম আরমেঙ্গলের উত্তরাধিকারিণী অরিমবিয়াক্স-এর বিরুদ্ধে গিয়ে আর্জেল রাষ্ট্রলাভ করেন। ১২০৮ সালে অষ্টম আরমেঙ্গল কোন পুত্রসন্তান ছাড়াই মারা যান। যদিও অরিমবিয়াক্সের মা এলভিরা নিজেকে জেমসের পিতার প্রডিজি দাবি করেন, ১২২০ সালে তাঁর মৃত্যুর পর গুয়েরাউ দেশটির অধিকার নিয়ে নেয় এবং অরিমবিয়াক্সকে বাস্তুচ্যুত এই বলে যে কোন নারী উত্তরাধিকারী হতে পারে না।


title: আরাগনের প্রথম জেমস

text: জেমস অরিমবিয়াক্সের পক্ষ নিয়ে এই বিষয়ে হস্তক্ষেপ করেন এবং তাঁর নিরাপত্তা নিশ্চিত করেন। তিনি গুয়েরাউকে সিংহাসন থেকে সরিয়ে অরিমবিয়াক্সকে বসান এবং তাঁকে শাসন চালিয়ে যেতে বলেন, যিনি লিয়েডায় মারা যান। সম্ভবত, তিনি জেমসের প্রথমদিককার উপপত্নী ছিলেন। তিনি জেমসের কাছে লিয়েডাকে সমর্পণ করেন এবং তাঁর পক্ষ নিয়ে আর্জেল শাসন করতে সম্মত হন। ১২৩১ সালে তাঁর মৃত্যুর পর জেমস বিপত্নীক পর্তুগালের পিটার-এর জন্য আর্জেলের সাথে ব্যালেরিক দ্বীপের অদল-বদল করেন।


title: আরাগনের প্রথম জেমস

text: ১২৩০ থেকে ১২৩২ সালের মধ্যে জেমস ন্যাভেরার সপ্তম স্যাঞ্চোর সাথে মধ্যস্থতা করেন, যিনি তাঁর ভাগ্নে এবং নিকটতম জীবিত পুরুষাত্মীয় চ্যামপাগ্নের চতুর্থ থিওবাল্ড-এর বিপক্ষে তাঁর সাহায্য কামনা করেছিলেন। জেমস ও স্যাঞ্চো একটি চুক্তি করেন তবে জেমস বৃদ্ধ স্যাঞ্চোর মৃত্যুর পর ন্যাভেরা অধিগ্রহণ করে নেন, তবে তা ঘটতে ঘটতে ন্যাভেরার মহাত্মনেরা থিওবাল্ডকে সিংহাসনে চড়ান (১২৩৪) এবং জেমস তাঁর সাথে বিতর্কে জড়িয়ে পড়েন। শেষ পর্যন্ত ব্যাপারটিতে পোপ নবম গ্রেগরির হস্তক্ষেপের প্রয়োজন হয়েছিল। শেষে জেমস থিওবাল্ডের শাসন মেনে নেন।


title: আরাগনের প্রথম জেমস

text: জেমস পিয়েরেনেসের চতুর্দিকে একটি রাষ্ট্র গঠনের সিদ্ধান্ত নেন যেন ফ্রান্সের উত্তর লোয়রা শাসনের দিক থেকে ভারসাম্যপূর্ণ হয়। তবে এই নীতি নানাবিধ শারীরিক, সাংস্কৃতিক এবং রাজনৈতিক বাঁধার সম্মুখীন হয়। ন্যাভেরার ন্যায় তিনি বিপজ্জনক ইভেন্টের মধ্যে আরম্ভ করতে অস্বীকার করেন। মে, ১২৫৮ সালে সাক্ষরকৃত করবেলের চুক্তির মাধ্যমে ফ্রান্সের নবম লুইসের সাথে তাঁর দীর্ঘদিনের ঝামেলার অবসান ঘটে এবং ফরাসি দাবির আত্মত্যাগকে সুরক্ষিত করে ফ্রান্স কাতালোনিয়ার ওপর সার্বভৌমত্বের দাবি করে।


title: আরাগনের প্রথম জেমস

text: পারস্পরিক গ্রহণের মাধ্যমে ন্যাভেরার সাম্রাজ্যর সাথে আরাগনকে একত্রিত করার শুরুটাই ভুলভাবে ঘটে যাবার পর জেমস দক্ষিণ এবং ভূমধ্যসাগরের দিকে তাকান, যেখানে তিনি ৩১শে ডিসেম্বর ১২২৯ সালে ম্যাজোর্কা ও ব্যালেরিক দ্বীপের অবশিষ্টাংশ অধিগ্রহণ করেন। যদিও রাজার প্রতি দায়বদ্ধ হওয়ায়ই আরাগণীয় সৈনিকেরা যুদ্ধে যোগদান করেন, ম্যাজোর্কার পুনর্বিজয় মূলত কাতালান অধিগ্রহণেরই নামান্তর ছিল (কাতালানেরা পরবর্তীতে ম্যাজোর্কার সংখ্যাগুরু হয়ে যায়)। ৫ই সেপ্টেম্বর, ১২২৯ সালে আরাগণের সৈনিকেরা ১৫৫টি জাহাজ, ১৫০০টি ঘোড়সওয়ারী এবং ১৫, ০০০ সৈনিক মিলে তারাগোনা, সালোউ, এবং ক্যাম্বরিলস থেকে যাত্রা শুরু করে আবু ইয়াহিয়া (দ্বীপটির আধা-স্বাধীন আলমোহাদ গভর্ণর) থেকে ম্যাজোর্কা জয় করতে।


title: আরাগনের প্রথম জেমস

text:
১২৩২ সালে মিনোর্কা এবং ১২৩৫ সালে ইবিজার পুনর্বিজয়ের সময় এই কাজ করা হয়েছিল। ভ্যালেন্সিয়া ২৮শে সেপ্টেম্বর ১২৩৮ সালে বুরিয়ানার সিয়েজ এবং নিষ্পত্তিমূলক পুইগের যুদ্ধ, (যেখানে আরাগণীয় কমান্ডার ও রাজার চাচাতো ভাই, বার্নার্ডো গুইলিয়ার্মো দ্য এনতেঞ্জা আহতাবস্থায় মারা যান) এর পর আরাগণের নিকট আত্মসমর্পণ করে।
বিভিন্ন নথিপত্র থেকে বোঝা যায় যে মুসেরোস-এর দুর্গে গানপাউডার ব্যবহৃত হয়েছিল।


title: আরাগনের প্রথম জেমস

text: করবেলের তাঁর বাকি দুই দশক সময় জেমস তাঁর জামাই ক্যাস্টিলের দশম আলফোনসোর পক্ষে মুর্সিয়ায় মুরদের সাথে যুদ্ধ করেন। ২৬শে মার্চ, ১২৪৪ সালে এ দুই রাজা আলমিজরার চুক্তিতে সাক্ষর করেন আন্ডালুসায় তাঁদের নিজেদের অঞ্চল চিহ্নিত করার জন্য এবং দীর্ঘদিনের ঝগড়া বন্ধ করার জন্য। জেমস সময়মত চুক্তিসাক্ষর করলেও আলফোনসো এটা দীর্ঘদিন মানেন না। চুক্তি অনুসারে বায়ার থেকে ভিলাজোয়োসা পর্যন্ত (বাস্কট অন্তর্ভুক্ত) দক্ষিণের সীমান্ত থাকবে ক্যাস্টিলের অধীনে।


title: আরাগনের প্রথম জেমস

text: "দ্য খান অফ টারাটারি" (প্রকৃতপক্ষে ইলখান) আবাকা জেমসের সাথে ১২৬৭ সালের প্রথম দিকে মঙ্গলবাহিনীর সাথে যুক্ত হয়ে ধর্মযুদ্ধ করতে বলেন। জেমস আবাকায় জাইম আলারিক দ্য পের্পিজ্ঞান নামক এক রাষ্ট্রদূতকে পাঠান যিনি ১২৬৯ সালে মঙ্গল দূতাবাস সাথে নিয়ে আসেন। পোপ চতুর্থ ক্লিমেন্ট জেমসকে উপ-সমাবস্থার চরিত্রের কথা স্মরণ করে ধর্মযুদ্ধ থেকে নিবৃত্ত করা চেষ্টা করেন। দশম আলফোনসোও একই চেষ্টা করেন। তবু জেমস, যিনি তখন মুর্সিয়াতে প্রচারণার কাজ করছিলেন, গ্রানাডার সুলতান মোহাম্মদ ই ইবনে নাসের-এর সাথে শান্তি আনয়ন করেন এবং ধর্মযুদ্ধের অর্থসংগ্রহ শুরু করেন। সেপ্টেম্বর, ১২৬৯ সালে বার্সেলোনাতে তাঁর অনুপস্থিতি ও দ্রুত একত্রিকরণের ব্যবস্থা করে তিনি পূর্বের উদ্দেশ্যে যাত্রা করেন। প্রেমমূলক গীতিকার অলিভিয়ার লো টেমপ্লিয়ার উক্ত যাত্রা এবং এর সাফল্যের প্রার্থনা করে এক গান রচনা করেন। একটি ঝড় তাঁর কাজে বাঁধা দেয় এবং তিনি আইগুয়েস-মর্টেস-এ নামেন। টিয়েরের উইলিয়াম এর উত্তরাধিকারীর ন্যায় তিনি মন্টেপিলার হয়ে ফিরে আসেন "পর ল'আমোর দ্য সা দাম বেরেঙ্গুইরে" ("লেডি বেরেঙ্গুইরের ভালবাসার জন্য") এবং এরপর আর কোন ধর্মযুদ্ধের চেষ্টা করেননি।


title: আরাগনের প্রথম জেমস

text: জেমসের পুত্র পেদ্রো ফার্নান্দেজ এবং ফার্নান স্যাঞ্চেজ, যারা বহরের একাংশের নেতৃত্ব দিয়েছিলেন, তাঁরা আক্রের উদ্দেশ্যে তাঁদের যাত্রা বজায় রাখেন। তাঁরা তাঁদের গন্তব্যে ডিসেম্বর মাসে পৌছান। তারা দেখতে পায় যে মিশরের মামেলুকে সুলতান বাইবারেরা জেরুজালেমের সাম্রাজ্যর সাথে তাঁদের সাময়িক যুদ্ধবিরতি ভেঙে আক্রের সামনে সামরিক বাহিনীর শক্তির উপপাদন করছে। এই সময়ে মিশরীয় বাহিনী ঝোপের আড়ালে লুকিয়ে থেকে আগত ফ্রাঙ্কিশ শক্তির ওপর আক্রমণ করে। ঘটনাটি গ্যালিলিতে ঘটে, জেমসের পুত্র সাথে সাথেই যুদ্ধ করতে চাইলেও পরে বাঁধা দেখে সিসিলি হয়ে দেশে ফিরে আসেন। সিসিলিতে আগে থেকেই ফার্নান স্যাঞ্চেজ, আনজাউয়ের চার্লস কর্তৃক নিরাপদে ছিলেন।


title: আরাগনের প্রথম জেমস

text: জেমস লিয়েডার ক্যাথেড্রাল নির্মাণ ও পবিত্র করেন, যা রোমানিজকোয়ে এবং গোথিক এর সমন্বয়ে এক ধরনের পরিবর্তনকালী শিল্পে নির্মিত হয়েছিল। এর ওপর কিছুটা প্রভাব রেখেছে মুরিশ স্টাইল


title: আরাগনের প্রথম জেমস

text: মন্টেপিলার বিশ্ববিদ্যালয় প্রতিষ্ঠায়ও জেমসের অবসান ছিল। এর প্রতিষ্ঠাত উদ্দীপনা তিনিই সকলের মধ্যে এনে দেন। তিনি ১২৪৫ সালে ভ্যালেন্সিয়ায় একটি "স্টেডিয়াম" নির্মাণ করা হয় এবং এটি পোপ চতুর্থ ইনোসেন্ট এর জন্য বিশেষ সুবিধার ব্যবস্থা করলেও একে দুর্দান্তভাবে উন্নত করা হয়নি। ১২৬৩ সালে জেমস বার্সেলোনাতে ইহুদি রাব্বি নাহ্‌মানিডেস এবং পাবলো খ্রিস্টীয়দের মধ্যে একটি বিতর্কের ব্যবস্থা করেন।


title: আরাগনের প্রথম জেমস

text: জেমসই ছিলেন কাতালান সাহিত্যের প্রথম পৃষ্ঠপোষক ও রক্ষাকর্তা। অবশ্যই তাঁকে বলা যায় "কাতালান গদ্য লেখকদের মধ্যে প্রথম"। জেমস কাতালানে তাঁর জীবন সম্পর্কে বিভিন্ন ধাপ লিখেছিলেন বা তাঁর মাধ্যমেই নির্দেশিত হয়েছিল। "লিব্রে দেলস ফেৎস" ছিল প্রথম কোন খ্রিস্টান রাজার লেখা আত্মজীবনী। আত্মজীবনীর এক উত্তম উদাহরণ হওয়া ছাড়াও বইটি রাজতন্ত্র শক্তি এবং উদ্দেশ্য সম্পর্কে ধারণা দেয়, সামন্ততান্ত্রিক আনুগত্য ও বিশ্বাসঘাতকতার উদাহরণ দেয়। বিতর্কিতভাবে রোমান সাম্রাজ্য ও ওসিটানিয়া থেকে পৃথক হয়ে কাতালান মানুষদের পরিচয় হিসেবেও কোন কোন ঐতিহাসকগণ এর বিচার করেছেন।


title: আরাগনের প্রথম জেমস

text: এছাড়াও জেমস "লিব্রে দ্য লাঁ স্যাভিয়েসা" বা "বিচক্ষণতার বই" লিখেছেন। বইটি রাজা সলোমোনের সময় থেকে শুরু করে তাঁর সময়ের আলবার্ট ম্যাগণাস পর্যন্ত বিভিন্ন লেখকের প্রবাদবাক্যকে সংকলিত করেছে। এতে এমনকি মধ্যযুগীয় আরব দার্শনিক থেকে এবং হনেইন বেন ইশাক-এর "এপোথেগমাতা ফিলোসোফোরাম" থেকেও প্রবচন রয়েছে যা সম্ভবত তার রাজত্বের সময় বার্সেলোনায় অনুবাদ করা হয়েছে। জেহুদা নামক এক হিব্রু অনুবাদক ব্যক্তিকে এই সময়ে তাঁর সভায় স্থান দেয়া হয়েছিল। একটি হিব্রু Jehuda নামের অনুবাদক এই সময়ের মধ্যে জেমস এর আদালতে এ নিযুক্ত করা হয়েছিল।


title: আরাগনের প্রথম জেমস

text: যদিও নিজেই একজন গদ্যলেখক ছিলেন এবং মূলত গদ্যলেখারই পৃষ্ঠপোষকতা করেন, কবিতারও গুণগ্রাহী ছিলেন তিনি। আলবিজেনিস্তান ধর্মযুদ্ধকালীন সময়ে অনেক প্রেমমূলক গীতিকার বাধ্য হয়েছিল দক্ষিণ ফ্রান্স চলে আসতে। তাদের মধ্যে অনেকেই আরাগণে আশ্রয় নিয়েছিলেন। পুরোহিত র‍্যামন দ্য পেনিয়াফোর্ট-এর মাধ্যমে কবিতার প্রতি প্রথমদিকে তাঁর পৃষ্ঠপোষকতা সত্ত্বেও জেমস ১২৩৩ সাল পর্যন্ত বাইবেলের স্বদেশীয় অনুবাদ প্রতিরোধ করেন।


title: আরাগনের প্রথম জেমস

text: জেমস সর্বদাই মহাত্মনদের প্রতিবাদ সত্ত্বেও নেতৃত্বের দিক থেকে তাঁর বৈধ সন্তানদেরই অবৈধ সন্তানদের থেকে বেশি পক্ষপাত দেখিয়েছেন। তাঁর পরবর্তী সন্তানদের মধ্যে একজন, ফার্নান স্যাঞ্চেজ, যিনি তার বাবার প্রতি স্থূল অকৃতজ্ঞতা ও বিশ্বাসঘাতকতাময় ব্যবহার করেছেন, জেমসের বৈধ পুত্র পিটার কর্তৃক নিহত হন। বৃদ্ধ রাজা তাঁর প্রতি নিজের সন্তুষ্টি প্রকাশ করেছিলেন।


title: আরাগনের প্রথম জেমস

text: তাঁর উইলে তিনি তাঁর সমস্ত রাজ্য তাঁর সন্তানদের মধ্যে ভাগ করে দেন। হাঙ্গেরির জোলান্ডার সন্তানদের মধ্যে উপরিউক্ত পিটার মূলভূমি এবং জেমসের ম্যাজোর্কা সাম্রাজ্য (রৌসেলিন ও সিরদানিয়ার দেশ এবং ব্যালেরিক দ্বীপও এর অন্তর্ভুক্ত) লাভ করেন। এছাড়াও তিনি মন্টেপিলারের লর্ডশিপ পান। এই বিভাজন স্বাভাবিকভাবেই ভ্রাতৃগত দ্বন্দ্ব্ব ডেকে আনে। ১২৭৬ সালে আলজিরায় রাজা খুব অসুস্থ হয়ে পড়েন এবং রাজ্যশাসন থেকে বিরত হন। তিনি পোবলেট আশ্রম থেকেই অবসর নিতে চেয়েছিলেন, কিন্তু দুর্ভাগ্যজনকভাবে ২৭শে জুলাই ভ্যালেন্সিয়ায় পরলোকগমন করেন।


title: আরাগনের প্রথম জেমস

text: ১৮৫৬ সালে আশ্রম সংস্কারকালে তাঁর মমিকৃত দেহ পাওয়া যায়। তখনই তাঁর একটি ছবি তোলা হয়। ছবিতে স্পষ্টই প্রতীয়মান হয় তাঁর বাম চোখের ভ্রুতে এক ক্ষত, যার উল্লেখ তাঁর "লিব্রে দেলস ফেৎস" ("কীর্তির বই") বইয়ে পাওয়া যায়।


title: আরাগনের প্রথম জেমস

text: আমি যখন সৈন্য নিয়ে আসছিলাম, আমি সারাসিনদের দেখার জন্য আমার মাথা শহরের দিকে নেই, যারা এক বিশাল বাহিনী নিয়ে আসছিল। যখন এক ক্রস-তীরন্দাজ আমার দিকে তীর ছুঁড়ল এবং সান-হুডের পাশে আক্রমণ করল, তখন তীরটি আমার মাথায় আঘাত করে এবং এটি কপালের কাছে বজ্রের ঝলকানি নিয়ে আসল। ঈশ্বরের ইচ্ছার ফলে এটি আমার মাথা ভেদ করেনি, তবে তীরটির ফলা এর অর্ধেক ভেদ করেছিল। আমি রেগে গিয়ে আমার হাতের মাধ্যমে তীরটিকে আঘাত করি এবং ভেঙে ফেলিঃ আমার মুখ দিয়ে রক্তের ধারা নামে। আমি আমার কাছে থাকা "সেন্ডাল"-এর আঙরাখা দিয়ে রক্ত মুছে নেই এবং হাসতে হাসতে যেতে থাকি যেনা সৈন্যদল সচেতন না হতে পারে।


title: আরাগনের প্রথম জেমস

text: জেমস প্রথমে ১২২১ সালে ক্যাস্টিলের অষ্টম আলফোনসো ও ইংল্যান্ডের এলিয়ানর-এর কন্যা এলিয়ানরকে বিয়ে করেন। যদিও পরবর্তীকালে তিনি বিয়েটি নাকচ করে দেন, তাঁর শাসনামলেই তিনি তাঁর এক সন্তানকে স্বীকৃতি দেনঃ


title: আরাগনের প্রথম জেমস

text: ১২৩৫ সালে জেমস হাঙ্গেরির দ্বিতীয় এন্ড্রু ও তাঁর দ্বিতীয় স্ত্রী কার্টেনায়ে দ্য জোলান্ডার কন্যা জোলান্ডাকে বিয়ে করেন। তাঁদের অনেক সন্তান হয়ঃ


title: আরাগনের প্রথম জেমস

text: জেমস তৃতীয়বারের মত তেরেসা গিল দ্য ভিডারকে বিয়ে করেন, শুধুমাত্র একটি ব্যক্তিগত নথির প্রমাণ রেখে, এবং তাঁর কুষ্ঠ হওয়ায় তাঁকে ত্যাগ করেন।


title: আরাগনের প্রথম জেমস

text: তাঁর শেষের স্ত্রীর সন্তানদের তিনি তাঁর শেষ উইলে স্বীকৃতি দিয়ে যান এবং তাঁদেরকেই সিংহাসনের অধিকার দেন, পূর্বের সন্তানেরা ব্যর্থ হয়।


title: আরাগনের প্রথম জেমস

text: এছাড়াও জেমস আরো অনেককে ভালবাসতেন, বিয়ের আগে ও পরে এবং তাঁদের মধ্যে কেউ কেউ তাঁকে অবৈধ সন্তান উপহার দেয়।


title: আরাগনের প্রথম জেমস

text: ব্লাঙ্কা ডি'এন্টিলন-এর সন্তানঃ


title: আরাগনের প্রথম জেমস

text: এলভিরা সারাকো-এর সন্তানঃ


title: য়োন-তান-র্গ্যা-ম্ত্শো (জোনাং)

text: য়োন-তান-র্গ্যা-ম্ত্শো () (১২৬০-১৩২৭) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন।


title: য়োন-তান-র্গ্যা-ম্ত্শো (জোনাং)

text: য়োন-তান-র্গ্যা-ম্ত্শো ১২৬০ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। তিনি ম্দার () বৌদ্ধবিহারে অভিধর্ম পিটক বিষয়ে শিক্ষালাভ করেন। সা-স্ক্যা বৌদ্ধবিহারের তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () নামক সা-স্ক্যা ধর্মসম্প্রদায়ের পন্ডিতের শিষ্যত্ব গ্রহণ করে তাঁর নিকট হেবজ্র তন্ত্র, প্রমাণবার্ত্তিকা, অভিসময়ালঙ্কার ও বোধিচর্যাবতার সম্বন্ধে শিক্ষালাভ করেন। শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের জ্যৈষ্ঠ ভ্রাতা য়ে-শেস-রিন-ছেন তাঁকে কালচক্র তন্ত্র সম্বন্ধে শিক্ষাদান করেন এবং তাঁকে কুবলাই খানের রাজদরবারে নিয়ে যান। য়োন-তান-র্গ্যা-ম্ত্শো চার বছর পরে ফিরে এসে পুনরায় শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন।


title: য়োন-তান-র্গ্যা-ম্ত্শো (জোনাং)

text: এরপর গুরুর উপদেশে ১২৯০ খ্রিষ্টাব্দে তিনি জো-নাং বৌদ্ধবিহার যাত্রা করে ঐ বৌদ্ধবিহারের প্রধান লামা কুন-স্পাংস-থুগ্স-র্জে-ব্র্ত্সোন-গ্রুস নামক বিখ্যাত পন্ডিতের নিকট শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের মৃত্যু হলে তিনি তাঁর শিষ্য ও জো-নাং বৌদ্ধবিহারের পরবর্তী প্রধান লামা ব্যাং-সেম্স-র্গ্যাল-বা-য়ে-শেসের নিকট শিক্ষালাভ করেন এবং ১৩১৯ খ্রিষ্টাব্দে ঐ বৌদ্ধবিহারের প্রধান লামা নির্বাচিত হয়ে সাত বছর ঐ পদে থাকেন। ১৩২৬ খ্রিষ্টাব্দে তিনি তাঁর শিষ্য দোল-পো-পা-শেস-রাব-র্গ্যাল-ম্ত্শানকে ঐ বৌদ্ধবিহারের পরবর্তী প্রধান লামা নির্বাচন করেন।


title: য়ে-শেস-রিন-ছেন

text: য়ে-শেস-রিন-ছেন () (১২৪৮-১২৯৪) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন। কালচক্র বিষয়ক তাঁর অগাধ পান্ডিত্যের জন্য তিনি দুস-'খোর-বা () নামক উপাধি লাভ করেন।


title: য়ে-শেস-রিন-ছেন

text: য়ে-শেস-রিন-ছেন ১২৪৮ খ্রিষ্টাব্দে মধ্য তিব্বতে জন্মগ্রহণ করেন। তাঁর পিতার নাম ছিল ফ্যুগ-পো-র্জে-ব্ত্সুন-স্ক্যাব্স ()। ১২৭৫ খ্রিষ্টাব্দে তিনি 'গ্রো-ম্গোন-ছোস-র্গ্যাল-'ফাগ্স-পা নামক বিখ্যাত তিব্বতী বৌদ্ধ পন্ডিতের সঙ্গে ইউয়ান মঙ্গোলনেতা কুবলাই খানের রাজসভায় যাত্রা করেন এবং দীর্ঘদিন ধর্মীয় উপদেষ্টা হিসেবে ঐ রাজসভায় অধিষ্ঠিত থাকেন। ১২৮৬ খ্রিষ্টাব্দে তাঁকে সমগ্র ইউয়ান সাম্রাজ্যের ধর্মশিক্ষক বা দিশি (帝師) হিসেবে নিযুক্ত করা হয়। তাঁর উল্লেখযোগ্য দুইজন শিষ্য ছিলেন কুন-স্পাংস-থুগ্স-র্জে-ব্র্ত্সোন-গ্রুস এবং ব্যাং-সেম্স-র্গ্যাল-বা-য়ে-শেস নামক জো-নাং বৌদ্ধবিহারের দুইজন প্রধান লামা।


title: কুন-স্পাংস-থুগ্স-র্জে-ব্র্ত্সোন-গ্রুস

text: কুন-স্পাংস-থুগ্স-র্জে-ব্র্ত্সোন-গ্রুস () (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন।


title: কুন-স্পাংস-থুগ্স-র্জে-ব্র্ত্সোন-গ্রুস

text: কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। র্ক্যাং-'দুর () বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান () নামক স্থানে অবস্থিত বিহারে তিনি কালচক্র বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান () নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তাঁর শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন।


title: ব্যাং-সেম্স-র্গ্যাল-বা-য়ে-শেস

text: ব্যাং-সেম্স-র্গ্যাল-বা-য়ে-শেস () (১২৪৭-১৩২০) কালচক্র বিষয়ক একজন বিখ্যাত তিব্বতী বৌদ্ধ পন্ডিত ছিলেন।


title: ব্যাং-সেম্স-র্গ্যাল-বা-য়ে-শেস

text: ব্যাং-সেম্স-র্গ্যাল-বা-য়ে-শেস ১২৪৭ খ্রিষ্টাব্দে তিব্বতের ম্দো-খাম্স () জন্মগ্রহণ করেন। তিনি কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। এরপর তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () ও তাঁর জ্যৈষ্ঠ ভ্রাতা য়ে-শেস-রিন-ছেন নামক দুইজন সা-স্ক্যা ধর্মসম্প্রদায়ের পন্ডিতের নিকট এবং জো-নাং বৌদ্ধবিহারের প্রতিষ্ঠাতা কুন-স্পাংস-থুগ্স-র্জে-ব্র্ত্সোন-গ্রুসের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের আদেশে তিনি ব্দে-ছেন () বৌদ্ধবিহার স্থাপন করেন। ১৩১৩ খ্রিষ্টাব্দে কুন-স্পাংস-থুগ্স-র্জে-ব্র্ত্সোন-গ্রুস তাঁকে জো-নাং বৌদ্ধবিহারের পরবর্তী প্রধান লামা নির্বাচন করেন। ১৩১৯ খ্রিষ্টাব্দে ব্যাং-সেম্স-র্গ্যাল-বা-য়ে-শেস ঐ বৌদ্ধবিহারের পরবর্তী প্রধান লামা হিসেবে য়োন-তান-র্গ্যা-ম্ত্শোকে নির্বাচন করেন।


title: সাফিল মিয়া

text: শহীদ সাফিল মিয়া (জন্ম: অজানা - মৃত্যু: ১ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: সাফিল মিয়া

text: শহীদ সাফিল মিয়ার বাড়ি ব্রাহ্মণবাড়িয়া জেলার আখাউড়া উপজেলার উত্তর ইউনিয়নের রাজাপুর গ্রামে। এই গ্রাম ভারত সীমান্ত-সংলগ্ন। তাঁর বাবার নাম আলতাব আলী এবং মায়ের নাম সুফিয়া খাতুন। তাঁর স্ত্রীর নাম মনোয়ারা বেগম।


title: সাফিল মিয়া

text: মুক্তিযুদ্ধ শুরু হওয়ার কিছুদিন আগে বিয়ে করেন সাফিল মিয়া। বাড়িতে কৃষিকাজ করতেন। যুদ্ধ শুরু হলে মা-বাবা, ভাইবোন ও নবপরিণীতাকে রেখে যোগ দেন প্রতিরোধযুদ্ধে। পরে ভারতে গিয়ে অস্ত্র চালানোর প্রশিক্ষণ নেন। প্রথমদিকে কিছুদিন ২ নম্বর সেক্টরের অধীন সীমান্ত এলাকায় গেরিলাযুদ্ধ করেন। এরপর নিয়মিত মুক্তিবাহিনীর পুনর্গঠিত নবম ইস্ট বেঙ্গল রেজিমেন্টে তাঁকে অন্তর্ভুক্ত করা হয়।


title: সাফিল মিয়া

text: ব্রাহ্মণবাড়িয়া জেলার কসবা থানার অন্তর্গত সালদা নদী। ১৯৭১ সালে সালদা রেলস্টেশন ছিল গুরুত্বপূর্ণ এক স্থান। সালদা স্টেশন পাকিস্তানি সেনারা নিয়ন্ত্রণ করত। ওই স্টেশনের পাশের নয়নপুরে ছিল পাকিস্তান সেনাবাহিনীর গুরুত্বপূর্ণ একটি ঘাঁটি। সেখানে পাঞ্জাব রেজিমেন্টের একটি দল, অদূরে কুটি ও কসবা এলাকায় ছিল পাকিস্তান সেনাবাহিনীর ৩৩ বালুচ রেজিমেন্ট। সেপ্টেম্বর মাসের শেষ দিন মুক্তিবাহিনীর কয়েকটি দল একযোগে নয়নপুর, সালদা রেলস্টেশন, কসবা, কুটিসহ বিভিন্ন স্থান আক্রমণ করে। মুক্তিবাহিনীর একটি দলের নেতৃত্বে ছিলেন সালেক চৌধুরী। এই দলে ছিলেন সাফিল মিয়া। তাঁরা সালদা নদী অতিক্রম করে সালদা রেলস্টেশনের পশ্চিমে একটি গোডাউন-সংলগ্ন স্থানে অবস্থান নিয়ে আক্রমণ শুরু করেন। পাকিস্তানি সেনারাও আক্রমণের জন্য প্রস্তুত ছিল। তারা তীব্রভাবে সাফিল মিয়াদের দলের ওপর পাল্টা আক্রমণ চালায়। মুক্তিযোদ্ধারা সাহসিকতার সঙ্গে যুদ্ধ করেও তেমন সুবিধা করতে পারছিলেন না। অন্যদিকে, নয়নপুরে অবস্থানরত পাকিস্তানি সেনারা মুক্তিবাহিনীর অপর দলের প্রচণ্ড আক্রমণে ব্যাপক ক্ষয়ক্ষতির শিকার হয়। এরপর তারা পিছু হটে সালদা রেলস্টেশনের মূল ঘাঁটিতে অবস্থান নেয়। এতে সালদা রেলস্টেশনের পাকিস্তানি প্রতিরক্ষাশক্তি আরও বেড়ে যায়। নয়নপুর থেকে আসা পাকিস্তানি সেনারা মূল দলের সঙ্গে একত্র হয়ে সাফিল মিয়াদের দলের ওপর প্রচণ্ড গতিতে ঝাঁপিয়ে পড়ে। সেখানে তীব্র যুদ্ধ চলতে থাকে। ১ অক্টোবর সকাল নয়টার দিকে সাফিল মিয়াদের দলের গোলা শেষ হয়ে যায়। তখন তাঁরা চরম বিপদে পড়েন। ক্রমে মুক্তিবাহিনীর ক্ষয়ক্ষতি বাড়তে থাকে। এক স্থানে সাফিল মিয়াসহ কয়েকজন অবস্থান নিয়ে বীরত্বের সঙ্গে পাকিস্তানি সেনাদের মোকাবিলা করছিলেন। সাফিল মিয়ার অসাধারণ বীরত্ব ও রণকৌশলে মুক্তিবাহিনী চরম বিপর্যয় থেকে রক্ষা পায়। একপর্যায়ে এক দল পাকিস্তানি সেনা তাঁদের প্রায় ঘেরাও করে ফেলে। পাকিস্তানি সেনাদের প্রচণ্ড গুলিবৃষ্টিতে তাঁরা কেউ মাথা তুলতে পারছিলেন না। এমন সময় গুলি এসে লাগে সাফিল মিয়াসহ কয়েকজনের শরীরে। সাফিল মিয়া বুক ও হাতে গুলিবিদ্ধ হন। মাটিতে লুটিয়ে পড়েন তিনি। কিছুক্ষণের মধ্যেই নিভে যায় তাঁর জীবনপ্রদীপ। সেদিন শেষ পর্যন্ত মুক্তিবাহিনী সালদা রেলস্টেশন দখল করতে ব্যর্থ হয়। পরে মুক্তিযোদ্ধারা পাশের মন্দভাগ এলাকায় পশ্চাদপসরণ করেন। এদিন যুদ্ধে সাফিল মিয়াসহ আরও কয়েকজন মুক্তিযোদ্ধা শহীদ ও অনেকে আহত হন। সহযোদ্ধারা শহীদ মুক্তিযোদ্ধাদের সমাহিত করেন বাংলাদেশের মাটিতেই, কসবার কুল্লাপাথরে। যুদ্ধে পাকিস্তান সেনাবাহিনীরও ব্যাপক ক্ষয়ক্ষতি হয়।


title: র্বা-লো-ত্সা-বা-র্দো-র্জে-গ্রাগ্স

text: র্বা-লো-ত্সা-বা-র্দো-র্জে-গ্রাগ্স () (১০১৬-?১১২৮) তিব্বতের বজ্রকীলয় সাধনপদ্ধতির একজন বৌদ্ধসাধক ছিলেন। তিনি প্রায় তেরোজন তিব্বতী বৌদ্ধ পন্ডিতকে হত্যা করেছিলেন।


title: র্বা-লো-ত্সা-বা-র্দো-র্জে-গ্রাগ্স

text: র্বা-লো-ত্সা-বা-র্দো-র্জে-গ্রাগ্স ১০১৬ খ্রিষ্টাব্দে তিব্বতের স্নাং-য়ুল () নামক স্থানে জন্মগ্রহণ করেন। তাঁর পিতার নাম ছিল র্বা-স্তোন-দ্কোন-ম্ছোগ-র্দো-র্জে () এবং মাতার নাম ছিল র্দো-র্জে-দ্পাল-'দ্জোম ()। তাঁর পিতা র্ন্যিং-মা ধর্মসম্প্রদায়ের হেরুকা ও বজ্রকীলয় সাধনপদ্ধতির ধারক ছিলেন, যা তিনি তাঁর পুত্রকে দান করেন। র্বা-লো-ত্সা-বা-র্দো-র্জে-গ্রাগ্স ১০৭৬ খ্রিষ্টাব্দে গুজ রাজ্যে অনুষ্ঠিত ধর্ম মহাসম্মেলনে যোগ দেন। এরপর তিনি গ্ন্যান-লো-ত্সা-বা-দার-মা-গ্রাগ্স () এবং র্ঙ্গোগ-লো-ত্সা-বা-ল্দান-শেস-রাব নামক দুইজন তিব্বতী অনুবাদকের সাথে ভারত যাত্রা করেন। ভারতে তিনি ভারো ছাকদুম নামক এক পন্ডিতের নিকট বজ্রভৈরব ও বজ্রবরাহী সাধন পদ্ধতি এবং মহাকরুণা নামক এক পন্ডিতের নিকট চক্রসম্বর ও নমসঙ্গীতি সমবন্ধে শিক্ষালাভ করেন।


title: র্বা-লো-ত্সা-বা-র্দো-র্জে-গ্রাগ্স

text: এরপর তিনি তিব্বতে ফিরে এসে বিভিন্ন সম্পত্তিগত ঝামেলা এবং বিভিন্ন বৌদ্ধগুরুদের সঙ্গে বিবাদে জড়িয়ে পড়েন। এই রকম এক বিবাদে তিনি লাং-লাব-ব্যাং-ছুব-র্দো-র্জে () নামক এক বজ্রকীলয় পদ্ধতির সাধককে হত্যা করেন। তিনি তেরোজন বৌদ্ধ সন্ন্যাসীকে হত্যা করেছিলেন বলে মনে করা হয়। এদের মধ্যে চক্রসম্বর সম্বরোদয় তন্ত্র গ্রন্থের অনুবাদক র্গ্যুস-স্মোন-লাম-গ্রাগ্স-পা (), গুহ্যসমাজ গ্রন্থের অনুবাদক 'গোস-লো-ত্সা-বা-খুগ-পা-ল্হাস-ব্র্ত্সেস () এবং মার-পা-ছোস-ক্যি-ব্লো-গ্রোসের পুত্র দার-মা-ম্দো-স্দে () ছিলেন অন্যতম।


title: কার্টুন নেটওয়ার্ক

text: কার্টুন নেটওয়ার্ক (সিএন) হল একটি আমেরিকান শিশুতোষ ক্যাবল ও স্যাটেলাইট টেলিভিশন চ্যানেল যেটি টাইম ওয়ার্নার এর টার্নার ব্রডকাস্টিং সিস্টেম বিভাগের মালিকানাধীন। চ্যানেলটি প্রধানত প্রাণবন্ত অনুষ্ঠানমালা, এ্যাকশনধর্মী সাময়িক কমেডি এবং কিছু সরাসরি অনুষ্ঠানমালার অন্তর্ভুক্ত থাকে। চ্যানেলটি ১৯৯২ সালের ১লা অক্টোবর চালু করা হয়েছিল।


title: কার্টুন নেটওয়ার্ক

text: এটি মূলত শিশুদের উদ্দেশ্য করে এবং ৭-১৫ বছর বয়সের মধ্যে থেকে (তের হইতে উনিশ বয়সী বালক/বালিকাদের) বিনোদনমূলক চ্যানেল হিসেবে তৈরী করা হয়। নির্বাচিত অনুষ্ঠানমালার জন্য একটি স্প্যানিশ ভাষার অডিও ট্র্যাক স্যাপ এর মাধ্যমে ব্যবহারযোগ্য; কিছু ক্যাবল এবং উপগ্রহ কোম্পানি এটিকে স্প্যানিশ ফিডে থেকে পৃথক চ্যানেল হিসেবে করার জন্য অফার দেন।


title: কার্টুন নেটওয়ার্ক

text: ২০১৩ সালের আগস্ট এর হিসাব অনুয়ায়ী, কার্টুন নেটওয়ার্ক মার্কিন যুক্তরাষ্ট্রের প্রায় ৯৮,৬৭১,০০০ পরিবারের টেলিভিশন (টেলিভিশনের সঙ্গে পরিবারের ৮৬.৪%) দেখে থাকেন।


title: জি টিভি

text: জি টিভি হল একটি ভারতীয় ক্যাবল ও স্যাটেলাইট টেলিভিশন চ্যানেল যেটি জি ইন্টারটেইন্টমেন্ট এর উদ্যোগে ভারতের মুম্বাই ভিত্তিক একটি মিডিয়া এবং বিনোদন কোম্পানির মালিকানাধীন এবং পরিচালিত। এটি প্রাথমিকভাবে হিন্দি ভাষা ও ভারতের অন্যান্য আঞ্চলিক ভাষায় অনুষ্ঠানমালা প্রচারিত হয়। চ্যানেলটি দক্ষিণ পূর্ব এশিয়া, ইউরোপ, মধ্যপ্রাচ্য, আফ্রিকা, অস্ট্রালেশিয়া ও উত্তর আমেরিকাসহ বিশ্বের বিভিন্ন দেশে দেখা হয়। ইসেল গ্রুপের একটি অংশ হিসেবে এটি ভারতের প্রথম হিন্দি ভাষার ক্যাবল চ্যানেল হিসেবে ১৯৯২ সালের ২ অক্টোবর তারিখে সম্প্রচার শুরু করেছিল।


title: জি টিভি

text: জি টিভি সুভাষ চন্দ্র কর্তৃক প্রতিষ্ঠিত করা হয়েছিল এবং দেশের প্রথম হিন্দি স্যাটেলাইট চ্যানেল হিসেবে ১ অক্টোবর ১৯৯২ সালে ভারতে চালু করা হয়েছিল। জি এর পূর্বে স্টার টিভি সঙ্গে একটি অংশীদারিত্বমুলত সম্পর্ক ছিল। যাহোক একসময়ে স্টার টিভি জি টিভি এর সঙ্গে তাদের অংশীদারিত্বের সম্পর্ক শেষ করে যখন রুপার্ট মার্ডক এর নিউজ কর্পোরেশনের স্টার টিভি প্রতিষ্ঠা করেন। জি টিভি ১৯৯৫ সালের মার্চে ইউকে প্রথম চালু করা হয়েছিল, যার পরিপ্রিক্ষিতে এশিয়ান টিভি হিসেবে যুক্তরাজ্য এবং ইউরোপে চালু করা প্রথম চ্যানেল হিসেবে মর্যাদা লাভ করে।


title: সনি এন্টারটেইনমেন্ট টেলিভিশন

text: সনি এন্টারটেনমেন্ট টেলিভিশন অথবা সংক্ষেপে সেট হল ভারতে হিন্দি ভাষার ভিত্তি করে সাধারণ বিনোদনমূলক টেলিভিশন চ্যানেল। এটি ১৯৯৫ সালের অক্টোবরে তারিখে চালু করা হয়েছিল এবং মাল্টি স্ক্রিন মিডিয়া প্রাঃ মালিকানাধীন (এমএসএম পূর্বের সেট ইন্ডিয়া প্রাইভেট লিমিটেড) যেটি সনি পিকচার ইন্টারটেইন্টমেন্টের একটি পরিপুরক হিসেবে পরিচিত ছিল। নেটওয়ার্কটির জনপ্রিয় অনুষ্ঠানগুলোর মধ্যে রয়েছে "সি.আই.ডি." এবং "কৌন বনেগা ক্রোড়পতি" তুমুল জনপ্রিয় অনুষ্ঠান।


title: সনি এন্টারটেইনমেন্ট টেলিভিশন

text: সাম্প্রতি সময়ে সেট বাজারে অন্যান্য চ্যানেলের সাথে বিশেষ করে স্টার প্লাস, জি টিভি এবং কালারস এর সাথে শক্ত প্রতিযোগিতার সম্মুখীন হচ্ছে।


title: সনি এন্টারটেইনমেন্ট টেলিভিশন

text:
গড় হিসাবে প্রাইমটাইম টিভিআর অনুয়ায়ী জি টিভি ও স্টার প্লাস চ্যানেলের দুটি শো ছিল, যখন সনি এন্টারটেনমেন্ট টেলিভিশন ২০১১ সালের সেরা দশটি অ-কথাসাহিত্য অনুষ্ঠানের মধ্যে ৩টি শো ছিল।
"দ‍্য কাপিল শর্মা শো"


title: সনি এন্টারটেইনমেন্ট টেলিভিশন

text: "ইন্ডিয়ান আইডল"


title: চিনস্ট্র্যাপ পেঙ্গুইন

text: চিনস্ট্র্যাপ পেঙ্গুইন ("Pygoscelis antarctica") হল একধরনের পেঙ্গুইন যাদের দেখতে পাওয়া যায় সাউথ স্যান্ডউইচ দ্বীপপুঞ্জ, অ্যান্টার্কটিকা, সাউথ ওর্কনিস দ্বীপপুঞ্জ, সাউথ সেথল্যান্ড, সাউথ জর্জিয়া, বৌভেট দ্বীপপুঞ্জ, ব্যালিনি দ্বীপপুঞ্জ প্রভৃতি দ্বীপপুঞ্জতে। তাদের মাথার নীচের দিকে সরু কালো রঙের ব্যান্ডের মতন দাগ থাকে বলে এদের নাম এরম দেওয়া হয়েছে এবং এই কালো দাগের জন্য এদেরকে দেখে মনে হয় যেন এরা মাথায় হেলমেট পড়ে আছে। আর এই রকমের রঙের জন্যই এদেরকে অন্যান্য পেঙ্গুইনদের থেকে খুব সহজেই চেনা যায়। এদের অন্যান্য নামগুলো হল "রিংড পেঙ্গুইন", "বিয়ার্ডেড পেঙ্গুইন", "স্টোনক্র্যাকার পেঙ্গুইন" ইত্যাদি।


title: চিনস্ট্র্যাপ পেঙ্গুইন

text: চিনস্ট্র্যাপ পেঙ্গুইন ৬৮ সেমি (২৭ ইঞ্চি) পর্যন্ত বাড়তে পারে এবং এদের ওজন হয় ৬ কেজি (১৩.২ পাউন্ড)। যদিও কিছু কিছু সময় তাদের ওজন ৩ কেজি (৬.৬ পাউন্ড) হয়ে যেতে পারে, এই ঘটনা ঘটে প্রধানত প্রজনন চক্রের জন্য। পুরষরা মহিলাদের থেকে আকারে বড় এবং ওজনেও বেশি হয়।


title: চিনস্ট্র্যাপ পেঙ্গুইন

text: প্রাপ্তবয়স্ক চিনস্ট্র্যাপ পেঙ্গুইনদের ফ্লিপার হয় কালো রঙের এবং এদের ভিতরের দিকে এবং ধারের দিকে সাদা দাগ থাকে। চোখের পিছন পর্যন্ত সাদা রঙের হয় চিনস্ট্র্যাপ পেঙ্গুইনদের এবং তা পিছনের দিকে লালচে বাদামি রঙের হয়ে যায়। এদের গাল এবং গলা দুটোই হয় সাদা রঙের এবং এদের ঠোঁট হয় কালো। এদের পা খুব শক্তিশালী হয় এবং লিপ্তপদাঙ্গুলিযুক্ত পা হয় গোলাপী রঙের। এদের পাখনার কালো এবং সাদা রঙের মিশ্রণ এদের জলের মধ্যে শিকারীদের থেকে ছদ্মবেশ বজায় রাখতে সাহায্য করে। যখন ওপর থেকে দেখা হয় তখন এদের কালো পিঠটা জলের মধ্যে মিলে যায়, এবং যখন নীচ থেকে দেখা হয় তখন এদের বুকের দিকটা সাদা রঙের হয় বলে ওপরের সুর্যাস্তের সাথে মিশে যায় বলে এদেরকে বোঝা যায় না। এরম ভাবেই এরা শিকারীদের হাত থেকে নিজেদের বাচিয়ে রাখার চেস্টা করে।


title: চিনস্ট্র্যাপ পেঙ্গুইন

text: এরা প্রধানত মাছ, চিংড়ি ইত্যাদি খেয়ে বেঁচে থাকে। তারা জলে ৮০ কিলোমিটার (৫০ মাইল) পর্যন্ত সাঁতার কেটে শিকার ধরতে যায়। চিনস্ট্র্যাপ পেঙ্গুইনরা বরফ জলের মধ্যে সাঁতার কাটতে পারে কারণ এদের পাখনাগুলো খুব সংযুক্ত যা একটি জলরোধী কোট হিসেবে ব্যবহৃত হয়। এদের শরীরের মোটা চর্বি নিরোধক প্রদান করে এবং ফ্লিপার ও পায়ে রক্ত ধমনী গুলো তাপ সংরক্ষণের জন্য ব্যবহৃত হয়।


title: চিনস্ট্র্যাপ পেঙ্গুইন

text: তারা ব্যারেন দ্বীপপুঞ্জতে বসবাস করে এবং শীতকালে হিমশৈলের ওপরে এরা সমবেত হয়। এছড়াও আন্ট্রাকটিক পেনিনসুলাতে এদের বসবাস করে। এদের প্রধান শিকারি হল চিতাবাঘ শীল। ১৬ মিলিয়ন চিনস্ট্র্যাপ পেঙ্গুইনদের আয়ু প্রধানত ১৫-২৩ বছর।


title: চিনস্ট্র্যাপ পেঙ্গুইন

text: চিনস্ট্র্যাপ পেঙ্গুইনরা পেঙ্গুইন প্রজাতির মধ্যে সবথেকে আক্রমণাত্মক প্রজাতি বলে মনে করা হয়।


title: চিনস্ট্র্যাপ পেঙ্গুইন

text: চিনস্ট্র্যাপ পেঙ্গুইনদের প্রধান শিকারি হল চিতাবাঘ শীল। এদের বাচ্চারা বা ডিম সিথবিল, ব্রাউন স্কুয়া ইত্যাদি পাখিদের দ্বারা শিকার হতে পারে। এছাড়াও সি লায়ন হল এদের আকেটি প্রধান শিকারী।


title: চিনস্ট্র্যাপ পেঙ্গুইন

text: স্থলভাগে এরা গোলাকার বাসা বাঁধে পাথর দিয়ে। এবং তারা দুটো ডিম পারে। এই ডিম মহিলা এবং পুরুষ দুজনেই তা দেয় ৬ দিন করে। ৩৭ দিন পরে ডিম ফেটে বাচ্চা হয়। এদের পিঠ হয় লোমশ ধূসর রঙের এবং নীচের অংশ হয় সাদা রঙের। ২০-৩০ দিন বাচ্চারা বাসায় থাকে বড়দের দলে যোগ দেবার আগে। ৫০-৬০ দিন পরে তারা এই পাখনা ছেড়ে প্রাপ্তবয়স্কদের পাখনা পায় এবং তারপরই এরা সমুদ্রে যায়।


title: ইউনাইটেড কমিউনিকেশন সার্ভিস

text: ইউনাইটেড কেবল অপারেটর সার্ভিস লিমিটেড(ইউ.সি.এস.) হল বাংলাদেশের সবচেয়ে বড় কেবল অপারেটর| প্রকৃতপক্ষে এটি হল কেবল অপারেটরদের একটি সম্মিলিত প্রতিষ্ঠান| এর প্রধান এলাকা হল ঢাকার মেট্রোপলিটন এলাকা| এইসিএস এর রয়েছে ঢাকা শহরের সবচেয়ে বড় অপটিকাল ফাইবার ব্যাকবোন যা সুদীর্ঘ ৪০০ কিমি জুড়ে ফাইবার অপটিক কেবল দ্বারা সুসজ্জিত এবং কয়েক ডজন কেবল টেলিভিশন অপারেটর এর সাথে সংযুক্ত রয়েছে| উপরন্তু, অনেক শীর্ষস্থানীয় ইন্টারনেট সার্ভিস সরবরাহকারী তাদের তাঁদের পোস্ট অফিস প্রোটোকল আন্তঃসংযুক্ত করতে ইউ.সি.এস.-এর ফাইবার ব্যাকবোন ব্যবহার করছে| ইউ.সি.এস. দাবি করে, ঢাকার ৫৫ শতাংশ কেবল টিভি মার্কেট শেয়ার তাঁদের আওতায় রয়েছে|ইউসিএস বর্তমানে ৮২টি চ্যানেল প্রদান করছে যার মধ্যে বিনামূল্যে ও সাবস্ক্রিপশন উভয় রকমের টিভি চ্যানেল রয়েছে| ইউ.সি.এস. বর্তমানে শুধু অ্যানালগ ফরমেটে চ্যানেল প্রদান করছে|


title: ইলডেফনস সিরদা

text: ইলডেফনস সিরদা ই সুনিয়ের () (সেনটেলস, ২৩শে ডিসেম্বর ১৮১৫ - কালডাস দ্য বেসায়া, ২১শে আগস্ট ১৮৭৬) একজন প্রগতিবাদী কাতালান স্প্যানিশ গ্রামীণ পরিকল্পনাকারী ছিলেন। তিনি ঊনবিংশ শতকের বার্সেলোনার "প্রসারণ" এর পরিকল্পনা করেন যা "এইক্সাম্পল" নামে পরিচিত।


title: রবার্ট ওয়েন্ডেল লাকি

text: রবার্ট ওয়েন্ডেল লাকি একজন তড়িৎ প্রকৌশলী, উদ্ভাবক এবং গবেষনা ব্যবস্থাপক, যিনি বেল ল্যাব্‌স এবং টেলকর্ডিয়া টেকনোলজিস এ কাজ করেছেন। তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো এবং ন্যাশনাল অ্যাকাডেমি অব ইঞ্জিনিয়ারিং এর একজন সদস্য।


title: রবার্ট ওয়েন্ডেল লাকি

text: লাকি ১৯৩৬ সালের ৯ জানুয়ারি পেন্সিলভেনিয়ার পিটসবার্গে জন্মগ্রহণ করেন। তিনি পারডু বিশ্ববিদ্যালয় থেকে তড়িৎ প্রকৌশলে ১৯৫৭ সালে বিএস, ১৯৫৯ সালে এমএস এবং ১৯৬১ সালে পিএইচডি ডিগ্রি লাভ করেন। তিনি ১৯৬১ সালে বেল ল্যাব্‌স এ যোগদান করেন।


title: চ্যাথাম পেঙ্গুইন

text: চ্যাথাম পেঙ্গুইন ("Eudyptes chathamensis") হল পেঙ্গুইন পাখিদের একটি প্রজাতি যেটা এখন বিলুপ্ত হয়ে গেছে। এই ঘটনাটি জানা গেছে শুধুমাত্র জীবাশ্ম থেকে এবং হাড় থেকে। এদের একটি পাখিকে ঊনবিংশ শতাব্দীর কিছু সময় প্রধানত ১৮৬৭ থেকে ১৮৭২ পর্যন্ত বন্দী রাখা হয়। এরা অন্যান্য পেঙ্গুইনদের থেকে অনেক রুগ্ন ছিল এবং এদের আকারও অনেক ছোটো ছিল।


title: বড়নখা

text: বড়নখা বা ছোটপানা (), (বৈজ্ঞানিক নাম: "Monochoria hastata") একটি Pickerel weed পরিবারের একটি উদ্ভিদ। এটি জলজ আগাছা জাতীয় উদ্ভিদ। বাংলার গ্রামেগঞ্জে হাওড় বিলের পাড়ে একে দেখা যায়। একটি আন্তর্জাতিক গবেষণাপত্রে এই ফুলকে বিপদাপন্ন হিসেবে শনাক্ত করা হয়েছে। বড়নখা মূলত বায়বীয় কাণ্ডের জলজ বীরুৎ শ্রেণীর উদ্ভিদ। ধান ক্ষেতের মধ্যেও মাঝে মাঝে পাওয়া যায়। ৫০ সেমি থেকে ১৫০ সেমি পর্যন্ত বড় হয়। এটি বর্ষজীবী। এটির পাতা সব্জী হিসাবে খাওয়া যায়। এদের পাতা বর্শাকৃতির এবং তা থেকেই ইংরেজি নামটি এসেছে বলে মনে করা হয়।


title: বড়নখা

text: এটির ঔষধি গুনাগুণ রয়েছে, শিকড় পেটের সমস্যা ও যকৃতের সমস্যায় ব্যবহার করা হয়। চুলকানি (scabies) জন্য এটার ব্যবহার রয়েছে। দাঁতের ব্যথায় শিকড়ের রস এবং হাঁপানি রোগে কাণ্ডের ছাল বেশ ফলদায়ক।


title: স্টার উৎসব

text: স্টার উৎসব (বংলা অনুবাদ অনুসারে "উদযাপন") হল ভারতের মুম্বাই ভিত্তিক একটি ফ্রি টু এয়ার বা বিনামুল্য সাধারণ বিনোদনমূলক চ্যানেল। এটির অনুষ্ঠানমালা স্টার প্লাস ও স্টার ওয়ান (এখন লাইফ ওকে) উভয়ের টেলিভিশন ধারাবাহিক পুনরায় চ্যানেলটিতে প্রচার করা হয়ে থাকে। চ্যানেলটি স্টার টিভি এবং ফক্স ইন্টারন্যাশনাল চ্যানেল ২১ সেঞ্চুরি ফক্স এর সম্পুরক মালিকাধীন এর দায়িত্বে রয়েছেন।


title: স্টার উৎসব

text: স্টার উৎসব চ্যানেলটি ভারতে সম্পূণ বিনামূল্য বিভিন্ন ডিটিএইচ সেবার মাধ্যমে পাওয়া যায়।


title: কবিতা (দ্ব্যর্থতা নিরসন)

text: কবিতা সাহিত্যের একটি প্রধান শাখা।


title: কবিতা (দ্ব্যর্থতা নিরসন)

text: কবিতা আরও নির্দেশ করতে পারে:


title: ইউটিভি এ্যাকশন

text: ইউটিভি এ্যাকশন (পূর্বে হিসাবে পরিচিত "ইউটিভি বিন্দাস মুভিজ"), একটি ভারতীয় ছায়াছবির চ্যানেল যাতে হলিউড এ্যাকশনধর্মী সিনেমা হিন্দি ভাষায় রুপান্তরিত করে প্রচার করা হয়। এছাড়াও ভারতীয় অন্যান্য ভাষার জনপ্রিয় ছায়াছবি গুলোও মাঝে মধ্যে হিন্দি ভাষায় ডাব করে প্রচার করা হয়। বিশেষ করে দক্ষিণ ভারতীয় (তামিল) এ্যাকশনধর্মী ছবি। চ্যানেলটি ভারতের মুম্বাইয়ের মহারাষ্ট্র ভিত্তিক "বিন্দস ব্র্যান্ড" গ্রুপ এর একটি অবদান।


title: তাথৈ দেব

text: তাথৈ দেব (জন্মনাম শারন্য দেব; জন্ম ১১ অক্টোবর ১৯৯৭) একজন বাঙালী অভিনেত্রী, নৃত্যশিল্পী এবং টেলিভিশন উপস্থাপক। তিনি বাংলা চলচ্চিত্রের অন্যতম শিশু অভিনেত্রী।


title: তাথৈ দেব

text: তাথৈ পশ্চিমবঙ্গের কলকাতায় স্বর্গীয় লালা বিশ্বজীৎ এবং যমুনা দেবের পরিবারে জন্মগ্রহণ করেন। তিনি খুব অল্প বয়সে তার পিতাকে হারান, তিনি তার মার সাথে থাকেন। তার দুই বড় ভাই বিশ্বরুপ এবং বিশ্বরাজ। তিনি ন্যাশনাল জেমস সেকেন্ডারী স্কুলে অধ্যয়নরত।


title: তাথৈ দেব

text: তাথৈ দেব তার কর্মজীবন শুরু করেন ভারতীয় বাংলা চ্যানেল জি বাংলায় প্রচারিত ছোটদের নৃত্য প্রতিযোগিতার অনুষ্ঠান ডান্স বাংলা ডান্স জুনিয়র এ অরিত্রর সাথে উপস্থাপনার মাধ্যমে। বর্ষীয়ান বাংলা অভিনেতা মিঠুন চক্রবর্তী এই অনুষ্ঠানের বিচারক ছিলেন, যার দুইটি অধিবেশন প্রচারিত হয়। তিনি এই অনুষ্ঠানে উপস্থাপনা জন্য বাংলা টেলিভিশনের সর্বোচ্চ পুরস্কার টেলসম্যান পুরস্কার (Telesamman Award) তাথৈ, অরিত্র এবং মিঠুন চক্রবর্তী জানায় যে তারা "ধুম ধামাকা" নামের আরেকটি নৃত্য প্রতিযোগিতার অনুষ্ঠান পরিবেশন করতে যাচ্ছেন, যে অনুষ্ঠানে ছোট এবং বড় উভয়ই প্রতিযোগী থাকবে।


title: তাথৈ দেব

text: তিনি আট বছর বয়সে নৃত্যের জন্য সানজুকা পানিগ্রাহী পুরস্কার জিতেন এবং তিনি বিস্ময়কর শিশু বিনোদন দাতা পুরস্কার পোগো অ্যামাজিং কিডস অ্যাওয়ার্ড (PAKA) ও জিতেন ২০০৮ সালে। তিনি বলিউড অভিনেত্রী দীপিকা পাড়ুকোনের কাছ থেকে পুরস্কার গ্রহণ করেন।


title: তাথৈ দেব

text: এছাড়া তিনি বহু টেলিফিল্মেও অভিনয় করেন। রিঙ্গো পরিচালিত নীল রাজার দেশে টেলিফিল্মে তিনি প্রধান অভিনেত্রী ছিলেন। দোনা গঙ্গোপাধ্যায় (ওড়িশি নৃত্যশিল্পী এবং সাবেক ভারতীয় ক্রিকেট দলের প্রধান সৌরভ গঙ্গোপাধ্যায়’র স্ত্রী) তার নৃত্য প্রশিক্ষক।


title: তাথৈ দেব

text: তাথৈ ঋতুপর্ণ ঘোষের জাতীয় পুরস্কার বিজয়ী "সব চরিত্র কাল্পনিক" চলচ্চিত্রেও অভিনয় করেন। যেখানে তিনি রাধিকা (বিপাশা বসুর বাল্যকালের চরিত্র) নামক চরিত্রে অভিনয় করেন। তিনি ২০১১ সালে চলো পাল্টাই চলচ্চিত্রে অভিনয়ের জন্যে সেরা শিশু শিল্পী হিসেবে রিলায়েন্স বিগ বাংলা নিউ ট্যালেন্ট অ্যাওয়ার্ড জেতেন। ২০১২ সালের জানুয়ারীতে, তাথৈ খোকাবাবু সিনেমায় অভিনয় করেন, যা টলিউডে সে সময়ের দ্বিতীয় সর্বোচ্চ আয়কারী চলচ্চিত্র। তাথৈ বর্তমানে ইন্দ্রনীল সেনগুপ্তের সাথে এক ফোটা ভালোবাসা চলচ্চিত্রে অভিনয় করেন, যা ২০১৩ সালের জুলাইয়ে মুক্তি পায়।


title: তাথৈ দেব

text: অভিনয়ের পাশাপাশি তিনি বহু বিজ্ঞাপন যেমন এলিট ফুটওয়্যার, মেঘনা গার্মেন্টস, ইটসি বিটসি বিস্কুট সহ হানেমান ফুড প্রোডাক্টস এর মতন কিছু বিজ্ঞাপনে অংশ নিয়েছেন।


title: এল ক্লাসিকো

text: এল ক্লাসিকো (; ), রিয়াল মাদ্রিদ ক্লাব ডি ফুটবল (রিয়াল মাদ্রিদ) এবং ফুটবল ক্লাব বার্সেলোনার (বার্সেলোনা) মধ্যে সংঘটিত যেকোন ফুটবল প্রতিযোগিতার নাম। শুরুতে শুধুমাত্র স্প্যানিশ চ্যাম্পিয়নশিপে অনুষ্ঠিত খেলাগুলোকেই এল ক্লাসিকো বলা হলেও বর্তমানে চ্যাম্পিয়নস লীগ ফাইনাল ব্যতীত রিয়াল মাদ্রিদ এবং বার্সেলোনার মধ্যে অনুষ্ঠিত সকল খেলাকে এই নামে ডাকা হয়। এটি বিশ্বের সর্বাধিক অনুসৃত ফুটবল ম্যাচ, যা বিশ্বের কোটি কোটি ফুটবলপ্রেমী উপভোগ করে থাকেন।


title: এল ক্লাসিকো

text: একটি জাতীয় লীগে দুইটি সবচেয়ে শক্তিশালী দলের মধ্যে প্রচন্ড প্রতিদ্বন্দ্বিতা সাধারনত থাকেই। লা লিগায় এই প্রতিদ্বন্দ্বিতা বার্সেলোনা এবং রিয়াল মাদ্রিদের মধ্যে, যা এল ক্ল্যাসিকো নামে পরিচিত। জাতীয় প্রতিযোগিতার শুরু থেকেই দল দুইটি স্পেনের প্রতিদ্বন্দ্বি দুই রাজ্য কাতালুনিয়া এবং কাস্তিলের প্রতিনিধিত্ব করে আসছে। এই প্রতিদ্বন্দ্বিতা দুই রাজ্যের মধ্যকার রাজনৈতিক এবং সংস্কৃতিক উত্তেজনাকেও প্রতিফলিত করে।


title: এল ক্লাসিকো

text: প্রিমো দে রিভেরা এবং ফ্রান্সিস্কো ফ্রাংকোর একনায়কতন্ত্রের সময় (১৯৩৯–১৯৭৫), স্পেনে সবধরণের আঞ্চলিক সংস্কৃতি দমিয়ে রাখা হয়েছিল। স্পেনীয় ভাষা ব্যতীত অন্য সকল ভাষা সরকারিভাবে নিষিদ্ধ ছিল। কাতালান জনগনের স্বাধীন হওয়ার ইচ্ছার প্রতীক বহন করার মাধ্যমে বার্সেলোনা কাতালানদের কাছে হয়ে ওঠে, ‘‘একটি ক্লাবের চেয়েও বেশি কিছু (Més que un club)’’। লেখক ম্যানুয়েল ভাজকুয়েজ মনতালবানের তথ্য অনুসারে, কাতালানদের পরিচয় প্রদর্শনের সবচেয়ে ভালো উপায় ছিল বার্সেলোনায় যোগ দেওয়া। ফ্রাংকো বিরোধী গোপন কোন আন্দোলনের চেয়ে এটি ছিল কম ঝুঁকিপূর্ণ এবং এটি তাদেরকে তাদের মতপার্থক্য প্রকাশ করার সুযোগ তৈরি করে দিত।


title: এল ক্লাসিকো

text: অন্যদিকে, রিয়াল মাদ্রিদকে দেখা যায়, সার্বভৌমত্ব কেন্দ্রীকরণ এবং ব্যবস্থাপনা পর্যায়ে ফ্যাসিবাদী শাসন প্রনয়নের প্রতিমূর্তিরূপে। স্পেনীয় গৃহযুদ্ধের সময় ইয়োসেপ সানিওল এবং রাফায়েল স্যানচেজ গুয়েরার মত উভয় দলেরই কিছু সদস্য ফ্রাংকো সমর্থকদের কারণে ভুক্তভোগী হয়েছিল।


title: এল ক্লাসিকো

text: ১৯৫০ এর দশকে, আলফ্রেডো ডি স্টিফানোর ট্রান্সফার নিয়ে ওঠা বিতর্ক দুই দলের প্রতিদ্বন্দ্বিতাকে আরও বাড়িয়ে তোলে, যিনি শেষপর্যন্ত রিয়াল মাদ্রিদে যোগ দেন এবং পরবর্তীতে তাদের সাফল্যের মূল চাবিকাঠি হয়ে ওঠেন। ১৯৬০ এর দশকে, তাদের এই প্রতিদ্বন্দ্বিতা ইউরোপীয় পর্যায়ে পৌছায়, যখন তারা ইউরোপীয় কাপের নক-আউট পর্বে দুইবার মুখোমুখি হয়।


title: এল ক্লাসিকো

text: গত তিন দশকে, এই দ্বন্দ্ব আরো উদ্দীপ্ত হয়েছে আধুনিক স্প্যানিশ ঐতিহ্য পাসিলো দ্বারা|


title: ইউটিভি মুভিজ

text: ইউটিভি মুভিজ হল ভারতের মুম্বাই, মহারাষ্ট্র ভিত্তিক একটি হিন্দি চলচ্চিত্রের চ্যানেল যার মালিকানার আছেন ইউটিভি সফটওয়্যার কমিউনিকেশনস। এটা ইউটিভি নিজের লাইব্রেরি থেকে ভারতের অন্যান্য প্রধান সিনেমা স্টুডিও থেকে ব্লকবাস্টার বলিউড ছায়াছবি সম্প্রচার করে থাকে।


title: ইউটিভি মুভিজ

text: ২০১১ সালের ২ ডিসেম্বর তারিখে, সাউন্ডভিউ ব্রডকাস্টিং এর সাথে অংশীদারিত্বের মাধ্যমে রজার্স ক্যাবল কানাডায় ইউটিভি মুভিজ চালু করা হয়। চ্যানেলটি পরবর্তীকালে ২০১২ সালের ডিসেম্বর মাসে বন্ধ হয়ে যায়। এটি এশিয়ান টেলিভিশন নেটওয়ার্ক সঙ্গে অংশীদারিত্বের মাধ্যমে ২০১৪ সালে কানাডায় পুনরায় চালু করা হবে বলে আশা করা হচ্ছে।


title: ইউটিভি মুভিজ

text: মার্কিন যুক্তরাষ্ট্রে ইউটিভি মুভিজ ইন্টারন্যাশনাল "ডাইরেক্ট টিভি" (২০০৯ সাল থেকে) এবং টাইম ওয়ার্নার কেবল এর মাধ্যমে দেখা যায়।


title: ইউটিভি স্টারস

text: ইউটিভি স্টারস হল "ইউটিভি গ্রুপ" এর ভারতীয়-টেলিভিশন চ্যানেল নিবেদিত একটি বলিউড জীবনধারা ও গ্ল্যামারভিত্তিক চ্যানেল। এটির হাই ডেফিনেশন এবং স্ট্যানডার্ড ডেফিনেশনে উভয় ফরম্যাট ভারত ও সংযুক্ত আরব আমিরাত পাওয়া যায়। বিস্তৃতভাবে, চ্যানেলের বিষয়বস্তু বলিউড খবর এবং সঙ্গীতের উপর দৃষ্টি দিয়ে থাকে। চ্যানেল মূলত ভারতীয় শহুরে যুবকদের নিয়ে করার পরিকল্পনা রয়েছে।


title: ইউটিভি স্টারস

text: চ্যানেলটি ২০১২ সালের ১১ জুন যুক্তরাজ্য ও আয়ারল্যান্ডের স্কাইয়ে চালু করা হয়।


title: লাঙ্গলবন্দ স্নান

text: ঢাকা শহরের খুব নিকটবর্তী একটি তীর্থস্নান হলো এই লাঙ্গলবন্দ স্নান। এখানে প্রতি বছর বেশ মানুষের আগমন ঘটে তাদের পাপমোচনের জন্য।


title: লাঙ্গলবন্দ স্নান

text: ঢাকা থেকে প্রায় ২০ কিমি দক্ষিণ-পূর্বে ঢাকা-চট্টগ্রাম মহাসড়কের কোল ঘেঁষে ব্রহ্মপুত্রের পাড়ে অবস্থিত একটি জনপদ।


title: বাংলাদেশ সুপ্রীম কোর্টের বিচারকবৃন্দ

text: বাংলাদেশ সুপ্রীম কোর্ট হচ্ছে দেশের সর্ব্বোচ্চ আদালত এবং এর বিচারকবৃন্দ প্রধান বিচারপতির সঙ্গে পরামর্শক্রমে রাষ্ট্রপতি কর্তৃক নিযু্ক্ত হয়ে থাকেন। বাংলাদেশের প্রধান বিচারপতি দেশের রাষ্ট্রপতি কর্তৃক নিযুক্ত হয়ে থাকেন। সংবিধানের ৯৫ ধারায় বিচারপতি পদে নিয়োগের যোগ্যতা বর্ণিত আছে, কোন ব্যক্তি বাংলাদেশের নাগরিক না হলে এবং সুপ্রীম কোর্টে অন্যূন দশ বৎসরকাল এ্যাডভোকেট না থেকে থাকলে, অথবা বাংলাদেশের রাষ্ট্রীয় সীমানার মধ্যে অন্যূন দশ বৎসর কোন বিচার বিভাগীয় পদে অধিষ্ঠান না করে থাকলে, অথবা সুপ্রীমকোর্টের বিচারক পদে নিয়োগলাভের জন্য আইনের দ্বারা নির্ধারিত যোগ্যতা না থাকলে তিনি সুপ্রিম কোর্টের বিচারকপদে নিয়োগ লাভের যোগ্য হবেন না।


title: বাংলাদেশ সুপ্রীম কোর্টের বিচারকবৃন্দ

text: সংবিধানের ৯৪ অনুচ্ছেদের বিধানাবলী সত্ত্বেও রাষ্ট্রপতির নিকট সুপ্রীম কোর্টের কোন বিভাগের বিচারকসংখ্যা সাময়িকভাবে বৃদ্ধি করা উচিত মর্মে সন্তোষজনকভাবে প্রতীয়মান হলে তিনি যথাযথ যোগ্যতাসম্পন্ন এক বা একাধিক ব্যক্তিকে অনধিক দুই বৎসরের জন্য সুপ্রিম কোর্টের অতিরিক্ত বিচারক হিসেবে নিযুক্ত করতে পারবেন। কিংবা তিনি উপযুক্ত বিবেচনা করলে হাইকোর্ট বিভাগের কোন বিচারককে যে কোন অস্থায়ী মেয়াদের জন্য আপীল বিভাগের আসন গ্রহণের ব্যবস্থা করিতে পারিবেন। তবে শর্ত আছে যে, অতিরিক্ত বিচারকরূপে নিযুক্ত (কোন ব্যক্তিকে বাংলাদেশ সংবিধানের ৯৫ অনুচ্ছেদের অধীন বিচারকরূপে নিযুক্ত) হতে, কিংবা ৯৮ অনুচ্ছেদের অধীন আরও এক মেয়াদের জন্য অতিরিক্ত বিচারকরূপে নিযুক্ত হতে এই অনুচ্ছেদের কোন কিছুই নিবৃত্ত করবে না।


title: বাংলাদেশ সুপ্রীম কোর্টের বিচারকবৃন্দ

text: ২০১৯ সালের জানুয়ারি মাসে বাংলাদেশ সুপ্রীম কোর্টে ৯৯ জন বিচারপতি কর্মরত আছেন। তাদের মধ্যে ৭ জন আপীল বিভাগে এবং ৯২ জন হাইকোর্ট বিভাগে রয়েছেন। হাইকোর্ট বিভাগে কর্মরত ৭৪ জন স্থায়ী বিচারপতি এবং ১৮ জন অতিরিক্ত বিচারপতি । তার মধ্যে ০৩ জন আন্তর্জাতিক অপরাধ আদালতে কর্মরত আছেন।


title: তুষার চটক

text: তুষার চটক বা স্নোফ্লেক ("Plectrophenax nivalis") ক্যাল্কারিডি গোত্রের অন্তর্গত এক প্রজাতির প্যাসারিন। উত্তর গোলার্ধের আর্কটিক চক্রের মধ্যে এটি বসবাস ও প্রজনন করে। তবে উত্তর মেরুর দক্ষিণে বেশ কিছু পার্বত্য অঞ্চল, যেমন মধ্য স্কটল্যান্ড, দক্ষিণ আলাস্কার সেন্ট ইলিয়াস পাহাড় ইত্যাদি অঞ্চলে এদের কিছু কিছু বিচ্ছন্ন জনগোষ্ঠী বসবাস করে।


title: তুষার চটক

text: এটা মোটামুটি বড় এবং দীর্ঘ পাখনাযুক্ত এক প্রজাতির চটক। লম্বা এবং এদের পাখনার দৈর্ঘ্য হয় এবং এদের ওজন হয় ।


title: তুষার চটক

text: উড়বার সময়ে এটি সহজেই চিহ্নিত হয় তাদের ডানাতে সাদা রঙের দাগের জন্য। প্রজননকারী পুরুষদের চেনা খুব সহজ তাদের গায়ের রঙের জন্য। পুরুষদের গায়ের রঙ হয়, পিঠের দিকটা কালো এবং নীচের দিকটা হয় ধূসর রঙের। প্রজননকারী মহিলারা দেখতে হয় ধোঁয়াটে কালো এবং পুরুষরা হয় সম্পুর্ণ কালো। প্রচলিত দ্রোণকাক ছাড়া আর কোন চড়াই জাতীয় পক্ষীবিশেষ শীতকালে পরিযান করতে পারে না।


title: ব্লো-ব্জাং-ছোস-ক্যি-র্গ্যাল-ম্ত্শান

text: ব্লো-ব্জাং-ছোস-ক্যি-র্গ্যাল-ম্ত্শান () (১৫৭০-১৬৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ পাঞ্চেন লামা ছিলেন। পাঞ্চেন লামাদের মধ্যে তিনিই ছিলেন প্রথম যিনি তাঁর জীবদ্দশায় পাঞ্চেন লামা উপাধি লাভ করেন।


title: ব্লো-ব্জাং-ছোস-ক্যি-র্গ্যাল-ম্ত্শান

text: ব্লো-ব্জাং-ছোস-ক্যি-র্গ্যাল-ম্ত্শান ১৫৭০ খ্রিষ্টাব্দে মধ্য তিব্বতের ল্হান উপত্যকায় অবস্থিত ব্রুগ-ব্র্গ্যা () নামক গ্রামে স্বা পরিবারগোষ্ঠীতে জন্মগ্রহণ করেন। তাঁর পিতার নাম ছিল কুন-দ্গা'-'ওদ-জের ()। জন্মের পর তাঁর নাম রাখা হয় ছোস-র্গ্যাল-দ্পাল-ল্দান-ব্জাং-পো ()। গ্লাং-মিগ-পা-ছোস-ক্যি-র্গ্যাল-ম্ত্শান () নামক এক বৌদ্ধ ভিক্ষু তাঁকে দ্বেন-সা-পা-ব্লো-ব্জাং-দোন-গ্রুবের পুনর্জন্ম চলে চিহ্নিত করেন।


title: ব্লো-ব্জাং-ছোস-ক্যি-র্গ্যাল-ম্ত্শান

text: ব্লো-ব্জাং-ছোস-ক্যি-র্গ্যাল-ম্ত্শান কৈশোরকালে রি-বো-দ্গে-'ফেল () বৌদ্ধবিহারের প্রধান লামা সাংস-র্গ্যাস-য়ে-শেসের নিকট দ্বেন-সা নামক স্থানে পাঁচ বছর শিক্ষালাভ করেন। আঠারো বছর বয়সে তিনি থোস-ব্সাম-গ্লিং () মহাবিদ্যালয়ে দ্পাল-'ব্যোর-র্গ্যা-ম্ত্শো () নামক বৌদ্ধভিক্ষুর নিকট শিক্ষালাভ করেন। পরবর্তী তিন বছর তিনি সাংস-র্গ্যাস-য়ে-শেসের নিকট দ্বেন-সায় গানদেন মহামুদ্রা সম্বন্ধে শিক্ষালাভ করেন। ১৫৯১ খ্রিষ্টাব্দে পান-ছেন-দাম-ছোস-য়ার-'ফেল (), দ্পাল-'ব্যোর-র্গ্যা-ম্ত্শো () এবং পান-ছেন-ল্হা-দ্বাং-ব্লো-গ্রোস () নামক তিনজন বৌদ্ধ ভিক্ষু তাঁকে দীক্ষাদান করেন। দ্গা'-ল্দান বৌদ্ধবিহারে নাম-ম্খা'ই-ম্ত্শান-চান () নামক বৌদ্ধ পন্ডিতের নিকট কালচক্র, দাম-ছোস-দ্পাল-'বার নামক ছাব্বিশতম দ্গা'-ল্দান-খ্রি-পার নিকট ছেদ সাধনা এবং দ্গে-'দুন-র্গ্যাল-ম্ত্শান নামক আঠাশতম দ্গা'-ল্দান-খ্রি-পার নিকট দ্গে-'দুন-র্গ্যা-ম্ত্শোর রচনাগুলি সম্বন্ধে শিক্ষালাভ করেন।


title: ব্লো-ব্জাং-ছোস-ক্যি-র্গ্যাল-ম্ত্শান

text: শিক্ষালাভের পর তিনি দ্বেন-সায় ফিরে এসে বহু মন্দির ও মূর্তি নির্মাণ করান, লাম-রিম সম্বন্ধে শিক্ষাদান করেন এবং দ্বেন-সা বৌদ্ধবিহারের প্রধান রূপে নির্বাচিত হন। ১৫৯৮ খ্রিষ্টাব্দে তিনি গাংস-চান-ছোস-'ফেল () বৌদ্ধবিহার এবং ১৬০১ খ্রিষ্টাব্দে ব্ক্রা-শিস-ল্হুন-পো বৌদ্ধবিহারের প্রধান হিসেবে নির্বাচিত হন। এই সময় তিনি ব্ক্রা-শিস-ল্হুন-পো বৌদ্ধবিহারে স্মোন-লাম-ছেন-মো উৎসবের সূচনা করেন। ১৬০৯ খ্রিষ্টাব্দে তিনি এই বৌদ্ধবিহারে ব্ক্রা-শিস-ল্হুন-পো-র্গ্যুদ-পা-গ্র্বা-ত্শাং () নামক তন্ত্র মহাবিদ্যালয় স্থাপন করেন। তিনি এই সময় দ্রেপুং বৌদ্ধবিহারে চতুর্থ দলাই লামাকে দীক্ষাদান করেন। চতুর্থ দলাই লামার মৃত্যুর পর ১৬১৭ খ্রিষ্টাব্দে তিনি দ্রেপুং ও সেরা বৌদ্ধবিহারের প্রধান লামা নির্বাচিত হন। ১৬২৬ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ের প্রধান নির্বাচিত হন।


title: ব্লো-ব্জাং-ছোস-ক্যি-র্গ্যাল-ম্ত্শান

text: ব্লো-ব্জাং-ছোস-ক্যি-র্গ্যাল-ম্ত্শান ১৬১২ খ্রিষ্টাব্দে ল্হাপা পরিবারগোষ্ঠীর আমন্ত্রণে ভূটান যাত্রা করেন। এই পরিবারগোষ্ঠী ঙ্গাগ-দ্বাং-র্নাম-র্গ্যালের বিরোধী ছিলেন। ভূটানে ঙ্গাগ-দ্বাং-র্নাম-র্গ্যালের প্রভাব বৃদ্ধি পেলে এই পরিবারগোষ্ঠীর প্রভাব কমে যায়। ব্লো-ব্জাং-ছোস-ক্যি-র্গ্যাল-ম্ত্শানের সঙ্গে ঘনিষ্ঠতা থাকায় তারা দ্গে-লুগ্স ধর্মসম্প্রদায়ের অন্তর্গত হন। ১৬৫০ খ্রিষ্টাব্দে তিনি ভূটান ও তিব্বতের মধ্যে বিবাদের মধ্যস্থতা করেন। এই বিবাদের ফলে সময় গ্নাস-র্ন্যিং () পরিবারগোষ্ঠীও দ্গে-লুগ্স ধর্মসম্প্রদায়ের অন্তর্গত হয়।


title: ব্লো-ব্জাং-ছোস-ক্যি-র্গ্যাল-ম্ত্শান

text: গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল দ্গে-লুগ্স ধর্মসম্প্রদায়বিরোধী হলেও তিনি ব্লো-ব্জাং-ছোস-ক্যি-র্গ্যাল-ম্ত্শানের সঙ্গে সুসম্পর্ক বজায় রাখেন। ব্লো-ব্জাং-ছোস-ক্যি-র্গ্যাল-ম্ত্শান রাজার কোন একটি রোগ নিরাময় করে নিলে ফুন-ত্শোগ্স-র্নাম-র্গ্যাল দলাই লামার পরবর্তী অবতার খোঁজার ওপর নিষেধাজ্ঞা প্রত্যাহার করেন এবং ১৬১৯ খ্রিষ্টাব্দে পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করা হয়। পরবর্তী দশকে গ্ত্সাং-পা রাজবংশের সঙ্গে দ্গে-লুগ্স ধর্মসম্প্রদায়ের সঙ্গে সম্পর্কের অবনতি ঘটলে তিনি বহুবার মধ্যস্থতা করেন। ১৬২১ খ্রিষ্টাব্দে ল্হাত্সুন এবং হুংতাইজির নেতৃত্বে মঙ্গোলরা দ্গে-লুগ্স ধর্মসম্প্রদায়ের সমর্থনে দ্বুস অঞ্চল আক্রমণ করলে গ্ত্সাং-পা রাজবংশের তৎকালীন রাজা ব্স্তান-স্ক্যোং-দ্বাং-পো গ্যাথাংগাং নামক স্থানে তাঁদের সম্মুখীন হন কিন্তু তিনি ও তাঁর সৈন্যদল মুঙ্গোলদের কাছে পরাজিত ও বন্দী হন। এই সময় ব্লো-ব্জাং-ছোস-ক্যি-র্গ্যাল-ম্ত্শান সহ দ্গে-লুগ্স ধর্মসম্প্রদায়ের প্রধান লামারা তাঁদের মুক্তির জন্য মঙ্গোলদের অনুরোধ করলে তাঁরা মুক্তি পান। কিন্তু এর পরিবর্তে দ্গে-লুগ্স ধর্মসম্প্রদায় তাঁদের পূর্বেকার সমস্ত বৌদ্ধবিহার পুনরায় অধিকার করে এবং দ্বুস অঞ্চলে গ্ত্সাং-পা রাজবংশের সমস্ত সামরিক ছাউনিগুলিকে ধ্বংস করে দেওয়া হয়। ১৬২২ খ্রিষ্টাব্দে ব্লো-ব্জাং-ছোস-ক্যি-র্গ্যাল-ম্ত্শান পঞ্চম দলাই লামাকে অধিষ্ঠিত করতে সক্ষম হন। ১৬৪২ খ্রিষ্টাব্দে গ্ত্সাং-পা রাজবংশের পতন হলে পঞ্চম দলাই লামা ব্লো-ব্জাং-ছোস-ক্যি-র্গ্যাল-ম্ত্শানকে পাঞ্চেন লামা উপাধি প্রদান করেন।


title: হিস্টরি টিভি১৮

text: হিস্টোরি টিভি১৮(ইংরেজি:History TV18) হল একটি পাশ্চাত্য-ভারতীয় টেলিভিশন চ্যানেল যেটি ঐতিহাসিক ঘটনাবলি, তথ্যবিনোদন ও ব্যক্তিসম্পর্কিত অনুষ্ঠানমালা সম্প্রচার করে থাকে| আমেরিকান হিস্টরি চ্যানেলের মালিক এ+ই নেটওয়ার্ক এবং নেটওয়ার্ক এইটটিন নামক একটি ভারতীয় মিডিয়া গ্রুপ উভয়েই যৌথভাবে চ্যানেলটির মালিক| যৌথ মালিকানাধীন তথ্যবিনোদন চ্যানেলসমুহের মধ্যে এটি অন্যতম| সাতটি ভাষায়(ইংরেজি, হিন্দি, তামিল, তেলুগু, গুজরাটি, বাংলা ও মারাঠি) প্রাপ্ত এই চ্যানেলটি সম্প্রচার শুরু করার পরপরই প্রাথমিক দশাতেই পাঁচ কোটি ঘরে পৌছে যায়|


title: অপি করিম

text: সৈয়দা তুহিন আরা অপি করিম (জন্ম: ১ মে, ১৯৭৯) বিশিষ্ট বাংলাদেশী মডেল এবং অভিনেত্রী। অপি করিম ১৯৯৯ সালে লাক্স ফটোজেনিক প্রতিযোগিতায় 'মিস ফটোজেনিক' খেতাব অর্জন করেন। তিনি বাংলা টেলিভিশন নাটকে এবং বাংলা চলচ্চিত্রে অভিনয় করেছেন। নাটক, টেলিফিল্ম, উপস্থাপনা, সিনেমা, মঞ্চ, বিজ্ঞাপন, নাচ আবার পড়াশোনা- সব ক্ষেত্রেই তার দ্যুতি ছড়ানো প্রতিভা। এছাড়া তিনি আমেরিকান ইন্টারন্যাশনাল ইউনিভার্সিটি বাংলাদেশ এর আর্কিটেকচারের একজন অনুষদ সদস্য।


title: অপি করিম

text:
জার্মানি থেকে উচ্চতর ডিগ্রী শেষ করে ২০১১ সালে নির্মাতা মাসুদ হাসান উজ্জ্বলকে বিয়ে করে স্থায়ীভাবে বাংলাদেশে বসবাস শুরু করেন এবং নিয়মিত অভিনয় করেন রেদয়ান রনি'র পরিচালনায় মেগা সিরিয়াল 'হাউসফুল' এ। ২০১৩ সালে অভিনয় কমিয়ে দেন তিনি। তবে কলকাতার বিজ্ঞাপন নির্মাতা সৌনকের পরিচালনায় কোহিনূর ক্যামিক্যাল বাংলাদেশের "তিব্বত ডিটারজেন্ট পাউডার" এর বিজ্ঞাপনে অংশ নেয়। পাশাপাশি বাংলাভিশনে জাদুশিল্পী জুয়েল আইচ আমাদের জাদুকর উপস্থাপনা করেন।
এছাড়াও উপস্থাপিকার ভুমিকায় কাজ করেছেন চ্যানেল নাইনের "অপি'স গ্লোয়িং চেয়ার" অনুষ্ঠানের প্রথম ও দ্বিতীয় মৌসুমের। ২০১৫ সালে সাগর জাহান রচিত ঈদের নাটক "এ শহর মাধবীলতার না" এর জন্য কণ্ঠ দেন। ‘ধুলোপড়া সময়’ শিরোনামের এই গানটির সুর ও সঙ্গীত পরিচালনা করেছেন মুন্তাসির তুষার। এছাড়াও শুভেচ্ছা দূত হয়েছেন পেপসিকোর ব্র্যান্ডের কুড়কুড়ে স্ন্যাকসের।


title: সনিক নিকেলোদিয়ন

text: সনিক নিকেলোদিয়ন () একটি ভারতীয় টেলিভিশন চ্যানেল। চ্যানেলটি ২০১১ সালের ডিসেম্বর মাসে ভারতীয় নায়ক অক্ষয় কুমারকে ব্র্যান্ড অ্যাম্বাসেডর হিসেবে সাথে নিয়ে ভারতে যাত্রা শুরু করে। এটি মূলত দশ থেকে সতেরো বছরের শিশুদের জন্য অনুষ্ঠানমালা সম্প্রচার করে| চ্যানেলটি মূলত নবীন কিশোরদের উপযোগী অ্যাডভেঞ্চার বা রোমাঞ্চকর প্রোগ্রাম সম্প্রচার করে। তিনটি ভাষায় প্রাপ্ত (ইংরেজি, হিন্দি ও তামিল) এই চ্যানেলটি সম্প্রতি ২০১৩ সালে তাদের ২য় প্রতিষ্ঠাবার্ষিকী পালন করে।


title: লোমশ উইলফ্রেড

text: উইলফ্রেড বা উইফ্রেড, বলা হয় দ্য হেইরি তথা লোমশ (কাতালানে: "গুইফ্রে এল পিলোস"), ৮৭০ সাল থেকে আর্জেলের কাউন্ট, ৮৭০ সাল থেকে সিরডানিয়ার কাউন্ট, ৮৭৮ থেকে বার্সেলোনার কাউন্ট, ৮৭৮ সাল থেকেই জিরোনার কাউন্ট (দ্বিতীয় উইলফ্রেড হিসেবে) এবং ৮৮৬ সাল থেকে ওসোনার কাউন্ট ছিলেন। ৮৯৭ সালে তাঁর মৃত্যুর পর তাঁর ছেলে উইলফ্রেড বোরেল এই কাতালানের প্রদেশগুলোর উত্তরাধিকারী হন।


title: লোমশ উইলফ্রেড

text: তিনি ভিক (অসোনার এক প্রদেশ, খ্রিস্টীয় ও মুসলিমেরা যেখানে মুখোমুখি থাকতেন) এর নো ম্যানস ল্যান্ডে মানুষের বসবাসের ব্যবস্থা করেন। এছাড়াও তিনি ভিকের বিশপ ব্যবস্থা পুনরায় ফিরিয়ে নিয়ে আনেন এবং সান্টা মারিয়া দ্য রিপোলের আশ্রমের প্রতিষ্ঠা করেন।


title: লোমশ উইলফ্রেড

text: উইলফ্রেড ফ্ল্যান্ডার্সের প্রথম বাল্ডউইন ও ফ্ল্যান্ডার্সের জুডিথ কন্যা গুইনিডিলডাকে বিয়ে করেন। তাঁদের সন্তানদের তালিকাঃ"জেস্তা কমিটাম বার্সিনোনেন্সিয়াম" রিপোর্ট করে, "...যে তাঁর দেহের কিছু অংশ সাধারণ মানুষের চেয়ে বেশি লোমশ ছিল।"


title: কালারস

text:
কালারস, নামে পরিচিত আপকা কালারস মার্কিন যুক্তরাষ্ট্র এবং কানাডায় মুম্বাই ভিত্তিক একটি হিন্দি ভাষার ভারতীয় সাধারণ বিনোদনমূলক চ্যানেল ২০০৮ সালের জুলাইয়ে চালু করা হয়েছিল যেটি মূলত ভায়াকম ১৮ পরিবারের একটি অংশ।
চ্যানেলটির উল্লেখযোগ্য অনুষ্ঠানের মধ্যে রয়েছে, যেমন: কমেডী নাইট উইথ কপিল, বালিকা বধূ, ইশক কা রং সফেদ, উরান, থাপকি পেয়ার কি, ঝলক দেখে যা ৮, এবং অনুপম খের শো।


title: কালারস

text: নিম্নে উল্লেখিত অনুষ্ঠানসমূহ বর্তমানে কালারসে প্রচারিত হয়:


title: কালারস

text: কালারস এইচডি চ্যানেলটি ভারতে বিভিন্ন ডিটিএইচ অপারেটর এর মাধ্যমে যোগ করা হয়েছিল; যেমন, ডিশ টিভি, এয়ারটেল ডিজিটাল টিভি, ভিডিওকন ডি২এইচটাটা স্কাই. এই বাণিজ্যিক মুক্ত চ্যানেলটি ১০৮০আই ফরমেটেও পাওয়া যায়। এছাড়াও হ্যাথঅ্যাওয়ে ডিজিটাল ক্যাবলের মাধ্যমে চ্যানেলটি পাওয়া যায়।


title: সাহারা ওয়ান

text: সাহারা ওয়ান হল মুম্বাই ভিত্তিক একটি ভারতীয় হিন্দি সাধারণ বিনোদনমূলক চ্যানেল। চ্যানেলটি সাহারা ইন্ডিয়া পরিবার, ম্যানেজিং ওয়ার্কার এবং সাহারা ইন্ডিয়া পরিবার চেয়ারম্যান সুব্রত রায় কর্তৃক গঠিত কোম্পানী দ্বারা পরিচালিত হয়।


title: সাহারা ওয়ান

text: চ্যানেলটি সাহারা ইন্ডিয়া পরিবারের সুব্রত রায় এর গঠিত একটি কোম্পানীর দ্বারা পরিচালিত হয়ে থাকে যিনি মূলত একজন ম্যানেজিং ওয়ার্কার এবং সাহারা ইন্ডিয়া পরিবারের সভাপতির দায়িত্বে রয়েছেন।


title: সাহারা ওয়ান

text: সাহারা ওয়ান ২০০০ সালের মার্চ তারিখে সাহারা টিভি নামে চালু করা হয়েছিল কিন্তু ২০০৩ সালের এপ্রিল মাসে সাহারা টিভিকে পুনরায় "সাহারা মনোরঞ্জন" নামে নামকরণ করা হয়। অন্যান্য চ্যানেলের সঙ্গে প্রতিযোগিতার জন্য এবং শ্রোতাদেরকে আরোও আকর্ষণ করতে চ্যানেলটি আবারও ২০০৪ সালের ১০ অক্টোবর তারিখে "সাহারা ওয়ান" নামে পরিবর্তন করেন।


title: সুব্রত রায়

text: সুব্রত রায় সাহারা (জন্মঃ ১০ জুন ১৯৪৮) হলেন একজন ভারতীয় ব্যবসায়ী এবং সাহারা ইন্ডিয়া পরিবার এর প্রতিষ্ঠাতা ও চেয়ারম্যান।


title: সুব্রত রায়

text: ভারতীয় বহু-সমন্বিত বিচিত্র মালিকানার সঙ্গে তিনি পুনে ওয়ারিয়র্স ইন্ডিয়া, লন্ডন এর গ্রসভেনর হাউস, নিউ ইয়র্ক এর প্লাজা হোটেল, এ্যমবি ভ্যালি সিটি ও ফোর্স ইন্ডিয়ার সাথে জড়িত। রায় ১৯৭৮ সালে তার কোম্পানী প্রতিষ্ঠা করেন।


title: সুব্রত রায়

text: সুব্রত রায় সুধির চন্দ্র রায় ও শ্রীমতী ছবি রায় এর ঘরে ভারতের বিহার রাজ্যে ১৯৪৮ সালে আরারিয়ায় জন্মগ্রহণ করেন। তিনি কলকাতায় হলি চাইল্ড স্কুল-এ প্রাথমিক শিক্ষাজীবন এবং পরবর্তীতে সরকারী টেকনিক্যাল ইনস্টিটিউট গোরখপুর থেকে মেকানিক্যাল বিষয়ে ইঞ্জিনিয়ারিং এ ডিপ্লোমা করেন। রায় গোরখপুরে প্রথমিকভাবে তার ব্যবসায়িক জীবন শুরু করেছিলেন।


title: গেম (২০১৪-এর চলচ্চিত্র)

text: গেম (ইংরেজি: Game) পরিচালক বাবা যাদব পরিচালিত ২০১৪ সালের একটি বাংলা চলচ্চিত্র। জিৎ ও শুভশ্রী গাঙ্গুলী এই চলচ্চিত্রের মুখ্য ভূমিকায় আছেন। ২০১৪ সালের মে মাসে চলচ্চিত্রটি মুক্তি পায়। রিলায়েন্স এন্টারটেইনমেন্ট এই চলচ্চিত্রের প্রযোজনা করেছে। প্রখ্যাত তামিল চলচ্চিত্র "থুপ্পাকি" অবলম্বনে নির্মিত হয়েছে এই চলচ্চিত্র। উল্লেখ থাকে যে একই কাহিনী অবলম্বনে হিন্দি ভাষায় একটি চলচ্চিত্র নির্মিত হয়েছে যার নাম ।


title: গেম (২০১৪-এর চলচ্চিত্র)

text: ভারতীয় সেনাবাহিনীর ক্যাপ্টেন অভিমন্যু ওরফে অভি ছুটিতে সহকর্মীদের সাথে বাড়ি ফেরার সাথে সাথে তার বাবা মা ও দুই বোন তার বিয়ে দেওয়ার জন্যে ব্যস্ত হয়ে পড়েন। তৃষা'কে পাত্রী হিসেবে বাড়ির লোক পছন্দ করলেও অভিমন্যু নাকচ করে দেয়। কিন্তু তার বন্ধু পুলিশ ইনস্পেকটর শান্তি ও সে দুজনে একটি মহিলা বক্সিং টুর্নামেন্টে গেলে অভিমন্যু দেখে তৃষা আধুনিকা ও বক্সিং চ্যাম্পিয়ন। অভিমন্যুর তাকে ভাল লাগতে শুরু করে। শান্তি ও অভিমন্যু বাসে করে যাওয়ার সময় বাসের একজনের পকেটমার হয়। পকেটমারকে ধরা হলেও অন্য এক ব্যক্তি রহস্যজনক ভাবে পালাতে থাকে। অভি ও শান্তি তাকে তাড়া করে ধরে কিন্তু বাসটি বিষ্ফোরনে ধ্বংস হয়ে যায়। অভি বুঝতে পারে কলকাতায় বিরাট সন্ত্রাসবাদী চক্র বোমা বিস্ফোরনের ষড়যন্ত্র করছে। ধরা পড়া লোকটি পুলিশ হেফাজত থেকে পালায় ঠিকই কিন্তু অভি তাকে আবার নিজে পাকড়াও করে এবং বাড়িতে নিয়ে এসে অত্যাচার করে জেনে নেয় কোন পুলিশ অফিসার থাকে পালাতে সাহায্য করেছে। অপরাধী পুলিশ অফিসারকে গিয়ে অভিমন্যু জানায় সে ভারতীয় সেনাবাহিনীর একজন সিক্রেট এজেন্ট। অফিসার আত্মহত্যা করতে বাধ্য হয়। অভি তার সহকর্মীদের নিয়ে সন্ত্রাসবাদী দলের বারোজন স্লিপার এজেন্টকে হত্যা করে। স্লিপার এজেন্টদের মাধ্যমে দেশবিরোধী শক্তি গোপনে ধ্বংসাত্মক কাজে ইন্ধন যোগাচ্ছিল। এই স্লিপার এজেন্টদের প্রধান কলকাতায় আসে অভিমন্যুর মুখোমুখি হতে। তাকে সাহায্য করে প্রতিরক্ষা দপ্তরের এক বড়কর্তা যে গোপনে সন্ত্রাসবাদীদের সাথে যুক্ত। অভির সহকর্মীদের প্রত্যেককে টার্গেট করে স্লিপার সেলের প্রধান। সাথীদের জীবন বাঁচাতে সন্ত্রাসবাদীদের আস্তানায় যেতে বাধ্য হয় অভিমন্যু।


title: গেম (২০১৪-এর চলচ্চিত্র)

text: সহ আরো অনেকে।


title: গেম (২০১৪-এর চলচ্চিত্র)

text: এই চলচ্চিত্রের সংগীত পরিচালনা করবেন প্রখ্যাত সংগীত পরিচালক জিৎ গাঙ্গুলী।


title: গেম (২০১৪-এর চলচ্চিত্র)

text: চলচ্চিত্রের দৃশ্যায়ণ করা হয়েছে কলকাতা, দুবাইসহ আরো কিছু স্থানে। এর টাইটেল ট্র্যাকের দৃশ্যায়ণ বোলপুরে হলেও এর খরচ দুবাইয়ে দৃশ্যায়ণ হওয়া কিছু গানের খরচের চেয়েও অনেক বেশি, প্রায় চল্লিশ লাখ টাকা। ৩৮-৪৩ ডিগ্রী সেলসিয়াসে শ্যুটিং হওয়া এই গানে জিৎ খালি গায়ে দর্শকের সামনে আসবেন। এর জন্য নায়ককে আলাদাভাবে ডায়েট করতে হয়েছে। তিনি চলচ্চিত্রের দৃশ্যায়ণ শুরুর ১০ দিন আগে থেকেই লবণছাড়া ডায়েটে ছিলেন।


title: গেম (২০১৪-এর চলচ্চিত্র)

text: "সংবাদ প্রতিদিন" চলচ্চিত্রের রিভিউতে জিতের পাঞ্চলাইন, শুভশ্রীর অভিনয় ও জিৎ গাঙ্গুলীর সংগীতের প্রশংসা করে। তবে "তৃষা" চরিত্রে শুভশ্রীর উজ্জ্বলতা সময়ের সাথে কমে যায় বলে তারা মন্তব্য করে।


title: 'গোস-লো-ত্সা-বা-গ্ঝোন-নু-দ্পাল

text: 'গোস-লো-ত্সা-বা-গ্ঝোন-নু-দ্পাল () (১৩৯২-১৪৮১) একজন বিখ্যাত তিব্বতী অনুবাদক ও ঐতিহাসিক ছিলেন।


title: 'গোস-লো-ত্সা-বা-গ্ঝোন-নু-দ্পাল

text: 'গোস-লো-ত্সা-বা-গ্ঝোন-নু-দ্পাল ১৩৯২ খ্রিষ্টাব্দে দক্ষিণ তিব্বতের 'ফ্যোংস-র্গ্যাস () অঞ্চলের গ্রোং-নাগ-মে-দ্গু () নামক শহরে জন্মগ্রহণ করেন। তাঁর পিতার নাম ছিল 'গোস-তোন-'ব্যুং-গ্নাস-র্দো-র্জে () ও মাতার নাম ছিল স্রিদ-থার-স্ক্যিদ ()। 'গোস-লো-ত্সা-বা-গ্ঝোন-নু-দ্পাল পিতা-মাতার আট সন্তানের মধ্যে তৃতীয় ছিলেন।


title: 'গোস-লো-ত্সা-বা-গ্ঝোন-নু-দ্পাল

text: তিনি স্প্যান-গ্যাস-ল্হা-খাং () নামক বৌদ্ধবিহারে তাঁর শিক্ষা শুরু করেন। এই সময় তিনি স্প্যাম-গ্যাস-ম্খান-পো-সাংস-র্গ্যাস-দ্পাল-বা () নামক বৌদ্ধভিক্ষুর নিকট দীক্ষা নেন। তিনি স্লোব-দ্পোন-শেস-রাব-দার-র্গ্যাস () নামক ভিক্ষুর নিকট বোধিচর্যাবতার, র্ত্সে-থাং-ম্খান-পো-ব্সাম-গ্তান-ব্জাং-পো () নামক ভিক্ষুর নিকট প্রমাণবার্ত্তিকা, ব্লা-ছেন-শাক্য-র্গ্যাল-পো () নামক ভিক্ষুর নিকট প্রজ্ঞাপারমিতা, 'ফান-পো-থাং-সাগ-ম্খাস-পা-য়ে-শেস-র্গ্যাল-ম্ত্শান () নামক ভিক্ষুর নিকট মধ্যমক এবং স্ক্যোর-মো-লুং-দ্গে-ব্শেস-ব্স্তান-'দ্জিন-দোন-গ্রুব () নামক ভিক্ষুর নিকট বিনয় ও অভিধর্ম পিটক সম্বন্ধে শিক্ষালাভ করেন। এরপর তিনি দে-ব্ঝিন-গ্শেগ্স-পা () নামক কার্মা-ব্কা'-ব্র্গ্যুদ ধর্মীয় গোষ্ঠীর পঞ্চম র্গ্যাল-বা-কার্মা-পার নিকট নারো পার ছয় যোগ সম্বন্ধে শিক্ষালাভ করেন। দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পা তাঁকে লাম-রিম ও নারো পার ছয় যোগ সম্বন্ধে শিক্ষালাভ করেন। রোং-স্তোন-শেস-ব্যা-কুন-রিগ নামক পন্ডিতের থেকে তিনি সংস্কৃত সম্বন্ধে এবং র্তা-নাগ-ছোস-র্জে-স্গোল-মা-বা () ও র্গোদ-ফ্রুগ-রাস-পা () নামক দুই বৌদ্ধভিক্ষুর নিকট র্ন্যিং-মা ধর্মসম্প্রদায়ের সাধনপদ্ধতি সম্বন্ধে শিক্ষালাভ করেন। এছাড়াও তাঁর উল্লেখযোগ্য শিক্ষকদের মধ্যে ছিলেন দ্মার-স্তোন-র্গ্যাল-ম্ত্শান-'ওদ-জের (), চতুর্দশ স্নার-থাং-ম্খান-ছেন () গ্রুব-পা-শেস-রাব (), দ্বিতীয় ঝ্বা-দ্মার-পা ম্খা'-স্প্যোদ-দ্বাং-পো (), ম্দ্জেস-পা-দ্পাল-ল্দান-ব্জাং-পো (), সাংস-র্গ্যাস-রিন-ছেন (), র্ঙ্গোগ-ব্যাং-ছুব-দ্পাল () প্রভৃতি প্রায় ষাট জন বৌদ্ধ পন্ডিত।


title: 'গোস-লো-ত্সা-বা-গ্ঝোন-নু-দ্পাল

text: তাঁর উল্লেখযোগ্য শিষ্য ছিলেন কার্মা-ব্কা'-ব্র্গ্যুদ ধর্মীয় গোষ্ঠীর সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শো, চতুর্থ ঝ্বা-দ্মার () ছোস-গ্রাগ্স-য়ে-শেস (), খ্রিম্স-খাং-লো-ত্সা-বা-ব্সোদ-নাম্স-র্গ্যা-ম্ত্শো (), মি-ন্যাগ-পা-র্দো-র্জ্র-সেং-গে (), 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর, র্দ্জোং-ছুং-পা-ব্যাম্স-পা-র্দো-র্জে-র্গ্যাল-ম্ত্শান () প্রভৃতি।


title: 'গোস-লো-ত্সা-বা-গ্ঝোন-নু-দ্পাল

text: 'গোস-লো-ত্সা-বা-গ্ঝোন-নু-দ্পাল ভারতীয় পন্ডিত বনরত্নের সাথে অনুবাদকার্যে যুক্ত ছিলেন। তিনি সত্তর বছর বয়সের পর থেকে বহু মূল্যবান গ্রন্থ রচনা করেন। এই সব গ্রন্থগুলির মধ্যে উল্লেখযোগ্য হল ১৪৬৭ খ্রিষ্টাব্দে কালচক্র তন্ত্রের ওপর রচিত টীকা দ্পাল-দুস-ক্যি-'খোর-লো'ই-র্গ্যুদ-ক্যি-দ্কা'-গ্রেল-স্ন্যিং-পো'ই-দোন-রাব-তু-গ্সাল-বা'ই-র্গ্যান () ও মহাযানোত্তরতন্ত্রশাস্ত্রের ওপর রচিত টীকা থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস ()। তিনি ১৪৭৩ খ্রিষ্টাব্দে অভিসময়ালঙ্কার ও রত্নগোত্রবিভাগের ওপর দুইটি টীকাভাষ্য রচনা করেন। কিন্তু তাঁর সর্বাপেক্ষা উল্লেখযোগ্য রচনা হল দেব-থের-স্ঙ্গোন-পো () নামক তিব্বতের ইতিহাস সংক্রান্ত গ্রন্থটি। এই গ্রন্থ তিনি ১৪৭৬ খ্রিষ্টাব্দে শুরু করে দুই বছর পরে শেষ করেন। এই গ্রন্থে প্রাচীন তিব্বতের ইতিহাস ও বিভিন্ন ধর্মসম্প্রদায়ের ইতিহাস সম্বন্ধে বিস্তৃত তথ্য রয়েছে।


title: এমটিভি (ইন্ডিয়া)

text: এমটিভি ইন্ডিয়া হল মূলত সঙ্গীত, রিয়েলিটি এবং যুব সংস্কৃতির ধারার বিশেষ অনুষ্ঠান নিয়ে একটি ভারতীয় সংস্করণ চ্যানেল। এটি ১৯৯৬ সালে প্রথম চালু করা হয়েছিল এবং এখন মুম্বাই ভিত্তিক ভায়াকম ১৮ মিডিয়া প্রাঃ লিমিটেড এর একটি অংশ হিসেবে ভায়াকম ইনক এবং নেটওয়ার্ক টিভি ১৮ এর সাথে ৫০/৫০% যৌথ উদ্যোগে পরিচালিত হচ্ছে। "এমটিভি ইন্ডিয়া" এশিয়ার প্রাচীনতম সংগীত টেলিভিশন নেটওয়ার্কগুলোর মধ্যে একটি।


title: এমটিভি (ইন্ডিয়া)

text: চ্যানেলটির গানগুলি সবসময় স্বাতন্ত্র্যসূচকভাবে স্বীকৃত ও ভারতের ক্ষেত্রেও স্বীকৃত হয়েছে। এইভাবে এমটিভি ভারতেও ব্যাপক সফলতা অর্জন করেছে। আসলে এমটিভি ভারতীয় উপমহাদেশ জুড়ে সবচেয়ে জনপ্রিয় সঙ্গীত চ্যানেলগুলোর মধ্যে একটি। এছাড়াও চ্যানেলটির ভারতের প্রচুর পরিমানে দর্শকসংখ্যার পাশপাশি বাংলাদেশ ও শ্রীলঙ্কার মতো দেশেও বিদ্যমান।


title: এমটিভি (ইন্ডিয়া)

text: এমটিভি ইন্ডিয়া নিম্নলিখিত পুরস্কার অন্তর্ভুক্ত করেছে।


title: দাম-ছোস-দ্পাল-'বার

text: দাম-ছোস-দ্পাল-'বার () (১৫২৩-১৫৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছাব্বিশতম দ্গা'-ল্দান-খ্রি-পা বা প্রধান ছিলেন।


title: দাম-ছোস-দ্পাল-'বার

text: দাম-ছোস-দ্পাল-'বার ১৫২৩ খ্রিষ্টাব্দে তিব্বতের খাং-দ্মার-শার () নামক স্থানে জন্মগ্রহণ করেন। তিনি গ্নাস () নামক স্থানে অবস্থিত বৌদ্ধবিহার থেকে ধর্মশিক্ষা লাভ করেন। তিনি লাসা শহরে অবস্থিত ব্রাগ-দ্বার () বৌদ্ধবিহারে অধ্যাপনা করেন। এই বিহারে তিনি মৈত্রেয় বুদ্ধের একটি বিশাল থাংকা ও একটি মহাকাল মন্দির নির্মাণ করান এবং রিগ-গ্রা-ল্ঙ্গা-ম্ছোদ () এবং ব্যাম্স-স্মোন () নামক দুই প্রার্থনা রীতির প্রচলন করেন। পরবর্তীকালে তিনি র্বা-স্গ্রেং বৌদ্ধবিহারে ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। তিনি ১৫৮৯ খ্রিষ্টাব্দে দ্গা'-ল্দান বৌদ্ধবিহারের ছাব্বিশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন।


title: সাংস-র্গ্যাস-রিন-ছেন

text: সাংস-র্গ্যাস-রিন-ছেন () (১৫৪০-১৬১২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা বা প্রধান ছিলেন।


title: সাংস-র্গ্যাস-রিন-ছেন

text: সাংস-র্গ্যাস-রিন-ছেন ১৫৪০ খ্রিষ্টাব্দে তিব্বতের মাল-গ্রোর () নামক অঞ্চলে ক্লা-ক্লো'ই-'ব্রোগ-স্দে () নামক স্থানে জন্মগ্রহণ করেন। তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয় থেকে ধর্মশিক্ষা লাভ করেন। এরপর তিনি সেরমে বৌদ্ধবিহারের প্রধান হিসেবে নির্বাচিত হন। তিনি ১৫৯৬ খ্রিষ্টাব্দে দ্গা'-ল্দান বৌদ্ধবিহারের সাতাশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি য়াংস-পা-ছেন () মন্দির সংস্কার করেন।


title: দ্গে-'দুন-র্গ্যাল-ম্ত্শান (গানদেন ত্রিপা)

text: দ্গে-'দুন-র্গ্যাল-ম্ত্শান () (১৫৩২-১৬০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আঠাশতম দ্গা'-ল্দান-খ্রি-পা বা প্রধান ছিলেন।


text: দ্গে-'দুন-র্গ্যাল-ম্ত্শান ১৫৩২ খ্রিষ্টাব্দে তিব্বতের লাসা শহরে জন্মগ্রহণ করেন। সেরা বৌদ্ধবিহার বিশ্ববিদ্যালয়ে ছোস-ক্যি-র্গ্যাল-ম্ত্শান () এবং শেস-রাব-সেং-গে () নামক দুই অধ্যাপক তাঁকে দীক্ষাদান করেন। উনিশ বছর বয়সে তিনি ব্সোদ-নাম্স-র্গ্যা-ম্ত্শো () এবং ব্সোদ-নাম্স-দ্পাল-ব্জাং () নামক দুই ভিক্ষুর নিকট ভিক্ষুর শপথ গ্রহণ করেন। এরপর তিনি গ্যুমে মহাবিদ্যালয়ে ব্ক্রা-শিস-ব্জাং-পো () নামক অধ্যাপকের নিকট তন্ত্রশিক্ষালাভ করেন। ১৫৭৫ খ্রষ্টাব্দে তিনি ঐ মহাবিদ্যালয়ে এবং ১৫৮৯ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপক হিসেবে যোগ দেন। তিনি ১৬০৩ খ্রিষ্টাব্দে দ্গা'-ল্দান বৌদ্ধবিহারের আঠাশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। তিনি চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শানের ব্যক্তিগত লামা এবং চতুর্থ দলাই লামা য়োন-তান-র্গ্যা-ম্ত্শোর দীক্ষাদাতা ছিলেন। তাঁর অপর একজন উল্লেখযোগ্য শিষ্য ছিলেন দ্পাল-'ব্যোর-ল্হুন-গ্রুব যিনি পরবর্তীকালে পঞ্চম দলাই লামার শিক্ষক হিসেব নিয়োজিত হন।


title: বিফোরইউ মিউজিক

text: বিফোরইউ মিউজিক হল একটি সঙ্গীত বিষয়ক ডিজিটাল টিভি চ্যানেল যেটি মার্কিন যুক্সরাষ্ট্র, ব্রিটেন, ইউরোপ, মধ্যপ্রাচ্য, আফ্রিকা, মরিশাস, কানাডা এবং ভারত সহ বিশ্বের আরোও ১০০টির উপর দেশে ৮টির অধিক বিভিন্ন উপগ্রহে পাওয়া যায়। চ্যানেলটি লক্ষ্মী মিত্তাল, কিশোর লুল্লা এবং গকুল বিনানি মালিকানাধীন বিফোরইউ বিভাগ এর একটি অংশদারিত্বমুলক চ্যানেল।


title: বিফোরইউ মিউজিক

text: চ্যানেলটি সমসাময়িক বলিউড, ইন্ডিপপ, ভাগরা এবং আন্তর্জাতিক সঙ্গীতের মিশ্রণ সম্প্রচার করা হয়ে থাকে। এছাড়াও চ্যানেলটির অনুষ্ঠানমালা সাজানো হয়েছে, তারকাদের সাক্ষাত্কার, শিল্পীর প্রোফাইল, কনসার্ট এবং চার্ট রানডাউন এর সাথে সম্প্রতি ভিডিও গানের জন্য অনুরোধ অন্তর্ভুক্ত করা হয়েছে।


title: বিফোরইউ মিউজিক

text: ২০০৮ সাল থেকে বাত্সরিক ইউকে এশিয়ান সঙ্গীত পুরস্কার (ইউকে এএমএ) প্রদান করা হয় এবং চ্যানেলটি দ্বারা সম্প্রচার করা হয়।


title: ব্শেস-গ্ন্যেন-গ্রাগ্স-পা

text: ব্শেস-গ্ন্যেন-গ্রাগ্স-পা () (১৫৪৫-১৬১৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনত্রিশতম দ্গা'-ল্দান-খ্রি-পা বা প্রধান ছিলেন।


title: ব্শেস-গ্ন্যেন-গ্রাগ্স-পা

text: ব্শেস-গ্ন্যেন-গ্রাগ্স-পা ১৫৪৫ খ্রিষ্টাব্দে তিব্বতের আমদো অঞ্চলের জুং-চু নামক স্থানে জন্মগ্রহণ করেন। জন্মের সময় তাঁর নাম রাখা হয় ব্সোদ-নাম্স-দোন-গ্রুব ()। যৌবনে লাসা শহরে তিনি ব্যাকরণ, সংস্কৃত ও বৌদ্ধধর্মশাস্ত্র অধ্যয়ন করেন। দ্গে-'দুন-র্গ্যাল-ম্ত্শান তাঁর নতুন নাম দেন ব্শেস-গ্ন্যেন-গ্রাগ্স-পা। শিক্ষালাভের পর তিনি গ্যুমে মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬০৮ খ্রিষ্টাব্দে তিনি দ্গা'-ল্দান বৌদ্ধবিহারের উনত্রিশতম দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় এই বৌদ্ধবিহারে লি-মা-ল্হা-খাং () নামক মন্দির নির্মাণ করান।


title: পরচুলা

text: পরচুলা বা নকল চুল এক ধরণের কৃত্রিম মস্তকের আবরণ বিশেষ, যা মানুষের চুল, পশুর চুল বা কৃত্রিম তন্তু দ্বারা নির্মিত এবং বিভিন্ন ধর্মীয় বা সাংস্কৃতিক ঐতিহ্যানুসারে বা অভিনয়ের সময় পরিধান করা হয়। যে সকল ব্যক্তিদের মাথায় চুল থাকেনা, তারাও পরচুলা ব্যবহার করে থাকেন।


title: পরচুলা

text: প্রাচীন মিসরে পরচুলের বিশেষ ব্যবহার ছিল। তারা পরচুল পরত যাতে তাদের মাথায় রোদ না লাগে। রোদের তাপ থেকে রক্ষা পেতে তারা এই চুল পরত।


title: ফজলুর রহমান খন্দকার

text: শহীদ ফজলুর রহমান খন্দকার (জন্ম: অজানা - মৃত্যু: ২৭ সেপ্টেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: ফজলুর রহমান খন্দকার

text: ফজলুর রহমান খন্দকারের বাড়ি বরিশাল জেলার বাকেরগঞ্জ উপজেলার আউলিয়াপুর গ্রামে। তাঁর পিতার নাম খন্দকার আবুল হোসেন এবং মায়ের নাম আমিরুন্নেছা। তাঁর স্ত্রীর নাম মমতাজ বেগম। তাঁদের তিন মেয়ে।


title: ফজলুর রহমান খন্দকার

text: ১৯৭১ সালে ফজলুর রহমান খন্দকার কর্মরত ছিলেন রংপুর ইপিআর উইংয়ে। মুক্তিযুদ্ধ শুরু হলে তিনি যুদ্ধে যোগ দেন। তিনি প্রথমে সাহেবগঞ্জ সাবসেক্টরে ও পরে পাটগ্রাম সাবসেক্টরের অধীনে যুদ্ধ করেন।


title: ফজলুর রহমান খন্দকার

text: ১৯৭১ সালের ২৭ সেপ্টেম্বর লালমনিরহাটের হাতিবান্ধা উপজেলায় ছিল পাকিস্তানি সেনাবাহিনীর ক্যাম্প। সেখানে সন্ধ্যা থেকে শুরু ছিল বৃষ্টি এবং ঝোড়ো বাতাস। বিরূপ এই আবহাওয়ার মধ্যেই নৌকা করে নদী পার হলেন মুক্তিযোদ্ধারা। মুক্তিযোদ্ধাদের অধিকাংশই ছিলেন ইপিআরের সদস্য। এদেরই একটি কোম্পানির নেতৃত্বে দিচ্ছিলেন ফজলুর রহমান খন্দকার। সাব-সেক্টর কমান্ডার মতিউর রহমান তাঁদের সবার নেতৃত্বে ছিলেন। নদী পার হওয়ার পর মুক্তিযোদ্ধাদের সামনে ছিল আরও একটি বড় খাল। এই খালের ওপারেই পাকিস্তানি সেনাদের অবস্থান। ফজলুর রহমান ও তাঁর সঙ্গীরা খাল পার হয়ে দ্রুত অবস্থান নেন। ভোর হয়ে গেলে প্রথম গুলি করলেন মতিউর রহমান। এরপর পরই মুক্তিযোদ্ধারা একযোগে আক্রমণ চালালেন। দিনব্যাপী যুদ্ধ চলে। ক্রমাগত এ গোলাগুলির মধ্যেই ফজলুর রহমান সন্ধ্যার আগে দল নিয়ে এগিয়ে গেলেন পাকিস্তানি সেনাদের খুব কাছাকাছি অবস্থানে। আকস্মিক এই ঘটনায় পাকিস্তানি সেনারা দিশেহারা হয়ে যায়, তারা মুক্তিযোদ্ধাদের ধাবমান এই দলের গতি রোধ করতে পারে না। মুক্তিযোদ্ধারা তীব্র বেগে সামনের দিকে এগিয়ে যাচ্ছেন।


title: ফজলুর রহমান খন্দকার

text: এমন সময় পাকিস্তানি সেনাদের দিক থেকে তীব্র গোলাবৃষ্টি শুরু হয়। ফজলুর রহমান অতি কষ্টে তাঁর দলকে ছত্রভঙ্গ হয়ে যাওয়ার হাত থেকে রক্ষা করলেন। কিন্তু পাকিস্তানি সেনাদের বিপুল সমরাস্ত্রের সামনে টিকে থাকা তাঁদের জন্য কষ্টকর হয়ে পড়ল। তার পরও তিনি ও তাঁর অন্যান্য সহযোদ্ধা সাহসিকতার সঙ্গে যুদ্ধ করে যাচ্ছিলেন। রাত সাড়ে আটটার দিকে হঠাৎ গোলার টুকরোর আঘাতে তিনি গুরুতর আহত হলেন। তা সত্ত্বেও তিনি লড়াই করে যাচ্ছিলেন। কিন্তু একটু পরই মৃত্যুর কোলে ঢলে পড়েন তিনি। তিন দিনের এই যুদ্ধে পাকিস্তানিদের ব্যাপক ক্ষয়-ক্ষতির কারণ হয়ে দাঁড়ায়। এছাড়াও মুক্তিবাহিনীর আরও ছয়জন শহীদ এবং ৩০ জন আহত হন। ফজলুর রহমান খন্দকারসহ অন্য শহীদ যোদ্ধাদের সমাহিত করা হয় হাতীবান্ধা হাইস্কুল প্রাঙ্গণে।


title: সনি সিক্স

text: সনি সিক্স হল ভারতের এমএসএম মালিকানাধীন এবং পরিচালিত একটি ভারতীয় ক্রীড়াভিত্তিক চ্যানেল। এছাড়াও তারা ভারতের জনপ্রিয় অন্যান্য দুটি চ্যানেল সনি এন্টারটেনমেন্ট টেলিভিশন (ভারত) এবং সেট ম্যাক্স এর মালিক। চ্যানেলটি যুব সমাজের উদ্দেশ্য করে নির্মাণ করা হয়। এটি ২০০৭ সালের এপ্রিল মাসে সর্ব প্রথম চালু করা হয়েছিল এবং ভারতে ১৪ তম ক্রীড়া চ্যানেল হিসেবে জায়গা পায়।


title: সনি সিক্স

text: সনি সিক্স মূলত ক্রিকেট, পেশাদারী কুস্তি, মিশ্র মার্শাল আর্ট, রাগবি ইউনিয়ন, বাস্কেটবল, ফুটবল এবং ব্যাডমিন্টন খেলা সম্প্রচার করে থাকে।


title: সম্প্রসারণবাদ

text: সম্প্রসারণবাদ (ইংরেজি: Expansionism) সাধারণভাবে গঠিত হয় রাষ্ট্রের ও সরকারের সম্প্রসারণবাদী নীতিগুলোর বাস্তবায়নের মাধ্যমে। কেউ কেউ এটিকে অর্থনৈতিক প্রবৃদ্ধি বাড়ানোর সাথে যুক্ত শব্দ হিসেবেও ব্যবহার করেন। আরো সচরাচরভাবে সাধারণত সম্প্রসারণবাদ নির্দেশ করে রাষ্ট্রের ভূখণ্ডগত ভিত্তি বা অর্থনৈতিক প্রভাব বৃদ্ধির মতবাদ, যদিও সামরিক আগ্রাসনের মাধ্যমে এটি করা প্রয়োজনীয় নয়। এটি সাম্রাজ্যবাদ, উপনিবেশবাদ ও আবাসভূমিবৃদ্ধিবাদের (Lebensraum) সাথে তুলনীয়।


title: সম্প্রসারণবাদ

text: কিন্তু যখন সুনির্দিষ্ট লক্ষ্য হচ্ছে আগের ভূমি দখল বা হারানো ভূমি পুনর্দখল করা তখন শাসনবাদ (Irredentism), প্রতিশোধবাদ (Revanchism), অথবা প্যান-জাতীয়তাবাদ মাঝে মাঝে সম্প্রসারণবাদকে ন্যায্য এবং বৈধ করতে ব্যবহৃত হয়। একটি সরল ভূখণ্ডগত বিরোধ, যেমন সীমান্ত বিরোধ সচরাচর সম্প্রসারণবাদকে নির্দেশ করে না।


title: ঝুঁটিয়াল চটক

text: ঝুঁটিয়াল চটক ("Melophus lathami") একপ্রজাতির পাখি, যারা ইম্বেরিজিডি পরিবারের অন্তর্ভুক্ত। এরা প্রধানত দক্ষিণ এবং দক্ষিণ-পূর্ব এশিয়াতে বসবাস করে। এরা একপ্রজাতিক, অর্থাৎ "মেলোফাস" গণের একমাত্র প্রজাতি। তবে কোন কোন শ্রেণিবিন্যাসবিদ প্রজাতিটিকে ইম্বেরিজা গণের অন্তর্ভুক্ত বলে মনে করেন।


title: ঝুঁটিয়াল চটক

text: এদেরকে প্রধানত পাওয়া যায় ভারত, বাংলাদেশ, ভুটান, চীন, লাওস, মায়ানমার, নেপাল, পাকিস্তান, থাইল্যান্ড, ভিয়েতনাম ইত্যাদি দেশে।


title: ঝুঁটিয়াল চটক

text: এদের প্রাকৃতিক বাসস্থান ক্রান্তীয়, শুষ্ক নিম্নভূমি বা তৃণভূমি এলাকা।


title: সাব টিভি

text: সাব টিভি হল টিভি একটি ভারতীয় সাধারণ বিনোদনমূলক টেলিভিশন চ্যানেল যেটি মাল্টি স্ক্রিন মিডিয়া প্রাঃ লিমিটেড এর মালিকানাধীন। চ্যানেলটি ভারতের মুম্বাই, মহারাষ্ট্রে অবস্থিত।


title: সাব টিভি

text:
চ্যানেলটি একটি সাধারণ বিনোদনমূলক চ্যানেল হিসেবে শ্রী অধিকারী ব্রাদার্স কর্তৃক ২০০০ সালেরে ২৩ এপ্রিল তারিখে সর্বপ্রথম চালু করা হয়েছিল। ২০০৩ সালে এটি একটি কমেডি কেন্দ্রিক চ্যানেল হিসাবে পুনরায় চালু করা হয়।
২০০৫ সালের মার্চে, সাব টিভি সনি এন্টারটেনমেন্ট টেলিভিশন এর অধিনে আসে এবং একটি যুব কেন্দ্রিক চ্যানেল রুপান্তরিত করা হয়।


title: সাব টিভি

text: ২০০৮ সালের জুনে চ্যানেলটি আবার একটি কমেডি কেন্দ্রিক চ্যানেল হিসাবে পুণর্গঠন করা হচ্ছে বলে ঘোষণা করা হয়।


title: সাব টিভি

text:
সাব টিভি বিভিন্ন ধরনের অনুষ্ঠান সম্প্রচার করে থাকে, যেমন: কল্পনা, কমেডি অনুষ্ঠান, রোমাঞ্চকর গল্প, প্রেম কাহিনী, নীরব কমেডি ইত্যাদি।
বর্তমান অনুষ্ঠানমালা


title: স্ল্যাটি বান্টিং (চড়াই)

text: স্ল্যাটি বান্টিং ("Latoucheornis siemsseni") হল একধরনের চড়াই পাখির মতোন দেখতে পাখি যারা প্রধানত এম্বেরিজিদে পরিবারের অন্তর্ভুক্ত। এরা সাধারণত মনোটাইপ গণের অন্তর্ভুক্ত এবং "Latoucheornis" গণের মধ্যেও এরা পড়ে। কিন্তু কিছু কিছু অনুসন্ধানকারীরা এদেরকে এম্বেরিজি গণের মধ্যে পরে বলে মনে করেন।


title: স্ল্যাটি বান্টিং (চড়াই)

text: এদেরকে প্রধানত পাওয়া যায় চীনে।


title: স্ল্যাটি বান্টিং (চড়াই)

text: এদের প্রাকৃতিক বাসস্থান হল ক্রান্তীয় অঞ্চল এবং আর্দ্র গুল্মভূমি।


title: সনি মিক্স

text: সনি মিক্স হল একটি হিন্দি চলচ্চিত্রভিত্তিক গানের জন্য (সেট ইন্ডিয়া) কর্তৃক সোনি এন্টারটেনমেন্ট টেলিভিশন মালিকানাধীন একটি সঙ্গীত চ্যানেল। এটি ২০১১ সালের ১লা সেপ্টেম্বর ভারতের মুম্বাই মহারাষ্ট্র থেকে চালু করা হয়।


title: সনি মিক্স

text: মিক্স চ্যানেলটি সাধারণত টাটা স্কাই, ভিডিওকন ডিটুএইচ, ডিশ টিভি, রিলায়েন্স ডিজিটাল টিভি, এয়ারটেল ডিজিটাল টিভি ও অন্যান্য ক্যাবল পরিষেবা প্রদানকারী প্রতিষ্ঠান থেকে পাওয়া যায়। এছাড়াও সনি মিক্স মার্কিন যুক্সরাষ্ট্রে ডিশ নেটওয়ার্ক চ্যানেল ৭২৬ এবং ডিশ নেটওয়ার্ক ডিশওয়ার্ল্ড আইপিটিভিতে পাওয়া যায়।


title: সনি মিক্স

text: সনি মিক্স চ্যানেলটিতে সাধারণত নিম্নলিখিত ধরনের গানগুলো পাওয়া যায় বা সম্প্রচার হয়ে থাকে:


title: মজিবুর রহমান

text: শহীদ মজিবুর রহমান (জন্ম: অজানা - মৃত্যু: ২৪ এপ্রিল, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: মজিবুর রহমান

text: মজিবুর রহমানের বাড়ি নড়াইল জেলার লোহাগড়া উপজেলার পাচুরিয়া গ্রামে। তিন ভাই এক বোনের মধ্যে তিনি ছিলেন সবার বড়। তাঁর বাবার নাম দলিল উদ্দিন সরদার এবং মায়ের নাম রেকজান বিবি।তাঁর স্ত্রীর নাম জোবেদা খাতুন। তাঁদের এক ছেলে।


title: মজিবুর রহমান

text: ইপিআরে চাকরি করতেন মজিবুর রহমান। ১৯৭১ সালে কর্মরত ছিলেন যশোর সেক্টরের অধীন চুয়াডাঙ্গা ৪ উইংয়ে। মুক্তিযুদ্ধ শুরু হলে চুয়াডাঙ্গা ইপিআর উইংয়ের বাঙালি অধিনায়ক আবু ওসমান চৌধুরীর নেতৃত্বে ঝাঁপিয়ে পড়েন যুদ্ধে।


title: মজিবুর রহমান

text: ১৯৭১ সালের ২৪ এপ্রিল যশোর জেলার শার্শা উপজেলার কাগজপুকুরে ছিলো মুক্তিযোদ্ধাদের দক্ষিণ-পশ্চিম রণাঙ্গনের সদর দপ্তর। ২৩ এপ্রিল সকালে নবগঠিত বাংলাদেশ সরকারের প্রধানমন্ত্রী তাজউদ্দীন আহমদ বেনাপোলে মুক্তিবাহিনীর দপ্তর পরিদর্শনে আসেন। সেখানে ব্রিটিশ এমপি ডগলাসম্যান তাঁর সঙ্গে দেখা করেন। এর পরপরই পাকিস্তানি সেনারা সেখানে আক্রমণ শুরু করে। ২৩ ও ২৪ এপ্রিল বেনাপোল ও কাগজপুকুরে ভোর থেকে শুরু হয় ভয়াবহ যুদ্ধ । পাকিস্তান সেনাবাহিনী মুক্তিবাহিনীর অবস্থানে আক্রমণ করেছে। মুক্তিবাহিনীর অগ্রবর্তী দল পাকিস্তানি সেনাদের মোকাবিলা করছে। একসময় খবর এল, অগ্রবর্তী দলের গোলাবারুদ প্রায় শেষ। তাঁদের কাছে দ্রুত গোলাবারুদ পৌঁছে না দিতে পারলে তাঁরা বেশির ভাগই মারা পড়বেন। কিন্তু পাকিস্তান সেনাবাহিনীর অব্যাহত আক্রমণ ও প্রচণ্ড গোলাগুলির মধ্যে সেখানে গোলাবারুদ নিয়ে যাওয়াও বিরাট ঝুঁকিপূর্ণ। এই কঠিন কাজের দায়িত্ব স্বেচ্ছায় কাঁধে তুলে নিলেন মজিবুর রহমান। গোলাবারুদভর্তি একটি গাড়ি নিয়ে তিনি রওনা হলেন মুক্তিবাহিনীর অগ্রবর্তী দলের অবস্থানের উদ্দেশে। তাঁর সঙ্গে মাত্র একজন সঙ্গী। অগ্রবর্তী অবস্থানে গিয়ে প্রচণ্ড গোলাগুলির মধ্যে হামাগুড়ি দিয়ে কয়েকটি বাংকারে পৌঁছে দিলেন গোলাবারুদ। শেষবার একটি মেশিনগান পোস্টে গিয়ে দেখেন গানম্যান গুলিবিদ্ধ হয়ে মারা গেছেন। মেশিনগানের পাশেই পড়ে আছে তাঁর নিথর দেহ। রক্তে ভেসে গেছে জায়গাটা। সেখানকার সহযোদ্ধা দুজন নেই। তাঁরা মেশিনগানের লক খুলে তা অকেজো অবস্থায় রেখে চলে গেছেন। মজিবুর রহমান সঙ্গীকে বললেন পাশের বাংকার থেকে একটি লক আনতে। আর তিনি নিজেই অবস্থান নিলেন সেই বাংকারে। সঙ্গী ফিরে আসছে না দেখে আবার উঠে নিজেই গেলেন সেখানে। সঙ্গী ও লকসহ এসে ওই মেশিনগান সচল করলেন। আর ঠিক তখনই গুলি করতে করতে বাংকারের কাছাকাছি এসে পড়ে একদল পাকিস্তানি সেনা। চোখের সামনে গুলিবিদ্ধ হয়ে শহীদ হলেন তাঁর সঙ্গী। ক্ষিপ্র গতিতে মেশিনগান থেকে গুলি ছোড়া শুরু করলেন তিনি। গুলিতে হতাহত হলো বেশ কজন পাকিস্তানি সেনা। কিন্তু কিছুক্ষণের মধ্যেই শেষ হয়ে গেল মেশিনগানের গুলি। মেশিনগানের শূন্য বেল্টে গুলি ভরার জন্য প্রয়োজন হয় কমপক্ষে দুজন সাহায্যকারীর। তাঁর কাছে তখন একজন সাহায্যকারীও নেই। এদিকে পাকিস্তানি সেনারা একদম কাছে এসে পড়েছে। এ সময় পেছনে থাকা এক সহযোদ্ধা তাঁকে বারবার পেছনে আসতে বলেন। তখন মজিবুর রহমান ওই সহযোদ্ধাকে বলেন, ‘মজিবুর রহমান পিছে হটতে জানে না।’ এরপর তিনি কোমরে থাকা পিস্তল দিয়ে গুলি করতে থাকেন। একসময় তাঁর পিস্তলের গুলিও শেষ হয়ে গেল। এরপর খালি হাতেই জয়বাংলা ধ্বনি দিয়ে বীর বিক্রমে ঝাঁপিয়ে পড়েন এক পাকিস্তানি সেনার ওপর। সঙ্গে সঙ্গে পাকিস্তানি সেনাদের অস্ত্রের একঝাঁক গুলি এসে বিদ্ধ হয় তাঁর দেহে। ঝাঁজরা হয়ে যায় তাঁর বুকের পাঁজর। মাটিতে লুটিয়ে পড়েন এই বীর যোদ্ধা। শহীদ হন তিনি। মুক্তিবাহিনীর মজিবুর রহমানসহ কয়েকজন পাকিস্তান সেনাবাহিনীর বিরুদ্ধে বীরত্বের সঙ্গে যুদ্ধ করে শহীদ হন।


title: শফিকউদ্দিন চৌধুরী

text: শহীদ শফিকউদ্দিন চৌধুরী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: শফিকউদ্দিন চৌধুরী

text: শফিকউদ্দিন চৌধুরীর পৈতৃক বাড়ি সিলেট জেলার গোলাপগঞ্জ উপজেলার রণকেলি গ্রামে। তাঁর বাবার নাম আবদুল করিম চৌধুরী এবং মায়ের নাম কামরুননেছা চৌধুরী। তাঁর স্ত্রীর নাম সোনারা বেগম। তাঁদের এক ছেলে এবং এক মেয়ে।


title: শফিকউদ্দিন চৌধুরী

text: ইপিআরে চাকরি করতেন শফিকউদ্দিন চৌধুরী। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। এর সদর দপ্তর ছিল চুয়াডাঙ্গায়। মুক্তিযুদ্ধ শুরু হলে তিনি যোগ দেন প্রতিরোধযুদ্ধে। এ সময় বিষয়খালীতে পাকিস্তান সেনাবাহিনীর সঙ্গে প্রতিরোধযোদ্ধাদের এক ভয়াবহ যুদ্ধ হয়। এ যুদ্ধে শহীদ হন শফিকউদ্দিন চৌধুরী।


title: শফিকউদ্দিন চৌধুরী

text: ঝিনাইদহ জেলার পাঁচ-ছয় কিলোমিটার দক্ষিণে বিষয়খালী ছিলো যশোর-ঝিনাইদহ মহাসড়কের একটি গুরুত্বপূর্ণ স্থান। ২৬ মার্চের পর একদল মুক্তিযোদ্ধা অবস্থান নেন বিষয়খালীতে। এই দলে ছিলেন শফিকউদ্দিন চৌধুরী। ১ এপ্রিল যশোর সেনানিবাস থেকে আসা এক দল পাকিস্তানি সেনা তাঁদের আক্রমণ করে। বিষয়খালীর বেগবতী নদীর অপর পাশে ছিল তাঁদের প্রতিরক্ষা অবস্থান। নদীর ওপরে ছিল সেতু। এ সময় অভুক্ত মুক্তিযোদ্ধারা ভাত খাচ্ছিলেন। ঠিক তখনই পাকিস্তানি সেনারা তাঁদের আক্রমণ করে। মুক্তিযোদ্ধারা খাবার রেখে পাল্টা আক্রমণ শুরু করেন। তাঁরা আকস্মিক আক্রমণে হতচকিত না হয়ে সাহসিকতার সঙ্গে পাকিস্তান সেনাবাহিনীকে মোকাবিলা করতে থাকেন। শুরু হয় রক্তক্ষয়ী যুদ্ধ তা সারা দিন ধরে চলে। দিনব্যাপী যুদ্ধে মুক্তিবাহিনীর শফিকউদ্দিন চৌধুরীসহ চারজন শহীদ এবং কয়েকজন আহত হন। অন্যদিকে অনেক পাকিস্তানি সেনা মুক্তিযোদ্ধাদের হাতে নিহত হয়। বিষয়খালীর যুদ্ধে শফিকউদ্দিন চৌধুরী অসামান্য সাহস ও বীরত্ব প্রদর্শন করেন। ২৬ মার্চের পর ওই অঞ্চলে পাকিস্তান সেনাবাহিনীর বড় আক্রমণের মুখে গুরুত্বপূর্ণ সামরিক যুদ্ধ। এ যুদ্ধে পাকিস্তান সেনাবাহিনী প্রথম মুক্তিযোদ্ধাদের কাছে পরাজিত হয়। পরে নতুন আর এক দল পাকিস্তানি সেনা আর্টিলারির সহায়তায় তাঁদের আবার আক্রমণ করে। তখন অব্যাহত গোলার কারণে তাঁরা পশ্চাদপসরণ করতে বাধ্য হন।


title: এএক্সএন

text: এএক্সএন (সংক্ষেপে এক্সিঅন) হল একটি টেলিভিশন কেবল এবং সোনি পিকচার ইন্টারটেইন্টমেন্ট মালিকানাধিন স্যাটেলাইট টেলিভিশন চ্যানেল। এটি ১৯৯৭ সালের ২২ মে তারখি থেকে যাত্রা শুরু করে। নেটওয়ার্কটি বর্তমানে ইউরোপ, জাপান, এশিয়া ও ল্যাটিন আমেরিকা সহ বিশ্বের বিভিন্ন অংশ জুড়ে বিস্তার লাভ করেছে। চ্যানেলটি বিজ্ঞাপন ও সাবস্ক্রিপশন ফির মধ্য দিয়ে ২৪ ঘন্টা ব্যাপি টিভি সিরিজ, চলচ্চিত্র, এনিমেশন শো এবং দু:সাহসিক কাজ, বাস্তবতাভিত্তিক এবং জীবনধর্মী ক্রীড়া অনুষ্ঠানসমূহ সম্প্রচার করে থাকে। এটি ২০১২ সালে বন্ধ করার আগে মার্কিন যুক্তরাষ্ট্রের এএক্সএন পরিচালন সেবায় সনি এর টেলিভিশন গ্রন্থাগারে পরিচালিত করার জন্য একটি ব্র্যান্ড নাম হিসেবে ব্যবহৃত হয়।


title: এএক্সএন

text: নিম্নে তালিকাবদ্ধ হিসাবে চ্যানেলের বিভিন্ন স্থানীয় সংস্করণ রয়েছে:স্থানীয় এএক্সএন এর সরাসরি লিঙ্ক সংস্করণ:


title: মোজাহার উল্লাহ

text: মোজাহার উল্লাহ (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: মোজাহার উল্লাহ

text: মোজাহার উল্লাহর পৈতৃক বাড়ি চট্টগ্রাম জেলার মীরসরাই উপজেলার ভালুকা গ্রামে। তাঁর বাবার নাম আলী আজম এবং মায়ের নাম খায়রুননেছা। তাঁর স্ত্রীর নাম দেল আফরোজ। তাঁর এক ছেলে ও চার মেয়ে। মোজাহার উল্লাহ স্বাধীনতার পর বিমা পেশাতেই জড়িত ছিলেন।


title: মোজাহার উল্লাহ

text: ১৯৭১ সালে বিমা কোম্পানিতে চাকরি করতেন মোজাহার উল্লাহ। কর্মরত ছিলেন পশ্চিম পাকিস্তানের করাচিতে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যাওয়ার পর যোগ দেন মুক্তিবাহিনীর নৌ উইংয়ে। তিনি মুক্তিযুদ্ধে যোগ দেওয়ায় পাকিস্তান সেনাবাহিনী তাঁর বাবাকে আটক করে নির্মমভাবে হত্যা করে। তাঁদের বাড়িঘর আগুন দিয়ে জ্বালিয়ে দেয়।


title: মোজাহার উল্লাহ

text: ১৯৭১ সালের ১৫ আগস্ট চট্টগ্রাম বন্দরে রাতের অন্ধকারে সহযোদ্ধাদের সঙ্গে নিয়ে মোজাহার উল্লাহ উপস্থিত হলেন নদীর তীরে। বর্ষণমুখর রাত। মোজাহার উল্লাহ সহযোদ্ধাদের প্রস্তুত করে নামিয়ে দিলেন পানিতে। তিনিসহ কয়েকজন নদীর তীরে থাকলেন সহযোদ্ধাদের নিরাপত্তায়। নদীতে সার্চলাইটের তীব্র ঝলমল আলো। চারদিকে কোনো সাড়াশব্দ নেই। বন্দর ঘুমে অচেতন। মধ্যরাতে পানি তোলপাড় করে বিকট শব্দে নিস্তব্ধতা খান খান হয়ে পড়ল। একের পর এক বিস্ফোরিত হতে থাকল মাইন। জাহাজগুলো বাজাতে থাকল সাইরেন। চট্টগ্রাম বন্দরে এই অপারেশনে অংশ নিতে মুক্তিবাহিনীর নৌ-মুক্তিযোদ্ধারা ভারত থেকে চট্টগ্রামে এসে সমবেত হন ১২ আগস্ট। নৌ-মুক্তিযোদ্ধারা ছিলেন মোট ৬১ জন। তিনটি দলে বিভক্ত। একটি দলের নেতৃত্বে ছিলেন মোজাহার উল্লাহ। ভারত থেকে দীর্ঘ পথ পাড়ি দিয়ে তাঁরা চট্টগ্রামে পৌঁছান। তাঁদের প্রত্যেকের সঙ্গে ছিল ২০ কেজি ওজনের বোঝা। লিমপেট মাইন, ফিনস, গ্রেনেড, বিস্ফোরক, শুকনা খাবারসহ অন্যান্য সামগ্রী। অর্ধেক পথ তাঁরা হেঁটে যান। তিনটি দলের মধ্যে একটি দল চট্টগ্রাম শহরে পৌঁছাতে ব্যর্থ হয়। তারা সীতাকুণ্ডে আটকা পড়ে। মোজাহার উল্লাহ তাঁর দল নিয়ে নির্ধারিত সময়ে চট্টগ্রামে পৌঁছান। ১৫ আগস্ট রাতে নৌ-মুক্তিযোদ্ধারা তাঁদের গোপন শিবির থেকে বেরিয়ে কর্ণফুলী নদীর তীরে বন্দরের অপর পাড়ে সমবেত হন। শেষ মুহূর্তে তিনজন নৌ-মুক্তিযোদ্ধা অপারেশনে অংশ নিতে অস্বীকৃতি জানালে তাঁদের সংখ্যা দাঁড়ায় ৩৭। আবদুল ওয়াহেদ চৌধুরী (বীর উত্তম-বীর বিক্রম), মোজাহার উল্লাহ, মোহাম্মদ শাহ আলম (বীর উত্তম) এবং খোরশেদ আলম (বীর প্রতীক) নদীর তীরে বিভিন্ন স্থানে পাহারায় থাকেন। মুক্তিযোদ্ধারা পানিতে নেমে সাঁতরে নির্দিষ্ট টার্গেটে (জাহাজ, বার্জ প্রভৃতি) সফলতার সঙ্গে লিমপেট মাইন লাগিয়ে নিরাপদ দূরত্বে সরে যান। আধা ঘণ্টা পর থেকে মাইনগুলো একের পর এক বিস্ফোরিত হতে থাকে। সেদিন তাঁদের অপারেশনে প্রায় ১০টি টার্গেট সম্পূর্ণভাবে ধ্বংস বা নিমজ্জিত হয়। এর মধ্যে ছিল এমভি আল আব্বাস, এমভি হরমুজ জাহাজ, মৎস্য বন্দরে নোঙর করে রাখা বার্জ ওরিয়েন্ট, নৌবাহিনীর দুটি গানবোট এবং একটি পন্টুন। এ ছাড়া ছিল ছোট-বড় আরও কয়েকটি বার্জ।


title: মোহাম্মদ জালাল উদ্দিন

text: মো. জালাল উদ্দিন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: মোহাম্মদ জালাল উদ্দিন

text: মো. জালাল উদ্দীনের পৈতৃক বাড়ি মাগুরা জেলার মোহাম্মদপুর উপজেলার নহাটা ইউনিয়নের পলাশবাড়িয়া গ্রামে। তাঁর বাবার নাম ইসমাইল মোল্লা এবং মায়ের নাম বরু বিবি।তাঁর স্ত্রীর নাম শিরিন জালাল। তাঁদের তিনি মেয়ে ও এক ছেলে।


title: মোহাম্মদ জালাল উদ্দিন

text: পাকিস্তান নৌবাহিনীতে চাকরি করতেন মো. জালাল উদ্দীন। ১৯৭১ সালে কর্মরত ছিলেন চট্টগ্রামে। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে ভারতে যান। মে মাসে তাঁকে মুক্তিবাহিনীর নৌ কমান্ডো দলে অন্তর্ভুক্ত করা হয়। বেশ কয়েকটি অপারেশনে অংশ নেন। ৭ ডিসেম্বর-১০ ডিসেম্বর মুক্তিযুদ্ধের চূড়ান্ত পর্যায়ে ‘অপারেশন হটপ্যান্টস’ অভিযানেও তিনি অংশ নেন। ১০ ডিসেম্বর মিত্রবাহিনীর বিমান ভুলক্রমে তাঁদের গানবোটে বোমা ফেলে। এতে তাঁদের গানবোট ধ্বংস হয়ে যায়। তিনি সামান্য আহত হন।


title: মোহাম্মদ জালাল উদ্দিন

text: ১৯৭১ সালের ১৮ সেপ্টেম্বর সাতক্ষীরা জেলার শ্যামনগর উপজেলার হরিনগর ছিলো ভারত-বাংলাদেশ সীমান্তবর্তী এলাকা। অপারেশন জ্যাকপটের আওতায় মংলা ও হিরণ পয়েন্টে নৌ অপারেশনে অংশ নেওয়ার জন্য আগস্ট মাসে ৬০ জন নৌ কমান্ডো ভারত থেকে কয়রা থানার বেদকাশী নামক স্থানে আসেন। সেখান থেকে ১২ জন নৌ কমান্ডো হুমায়ুন কবীরের নেতৃত্বে হিরণ পয়েন্টে অভিযানের জন্য রওনা হন। এই দলে ছিলেন মো. জালাল উদ্দীন। তাঁদের নিরাপত্তা ও আশ্রয় প্রদানের দায়িত্বে ছিলেন জিয়াউদ্দীন। তিনি তাঁদের হিরণ পয়েন্টে না পাঠিয়ে বরিশাল জেলার রাজাপুরে নিয়ে যান। ফলে অপারেশন জ্যাকপটের আওতায় হিরণ পয়েন্ট অভিযান ব্যর্থ হয়। জিয়াউদ্দীন নৌ কমান্ডো দলকে রাজাপুরে নিষ্ক্রিয়ভাবে বসিয়ে রাখেন। এতে নৌ কমান্ডোদের মধ্যে অসন্তোষ সৃষ্টি হয়। বিশেষত মো. জালাল উদ্দীন দলনেতাকে কয়েকবার বলেন, এভাবে সময় নষ্ট না করে কিছু একটা করার। এরপর সেপ্টেম্বরের প্রথম দিকে এক দিন তাঁরা যুদ্ধের সরঞ্জাম ও নিজেদের অস্ত্রশস্ত্র নিয়ে কোনো পথপ্রদর্শক ছাড়াই ভারতের উদ্দেশে রওনা হন। বহু কষ্টে তাঁরা সীমান্তবর্তী হরিনগরে পৌঁছান। ১৮ সেপ্টেম্বর ক্লান্ত ও পরিশ্রান্ত নৌ কমান্ডোরা শিকারি পচাব্দী গাজীর বাড়িতে আশ্রয় নেন। পচাব্দী গাজীর বাড়ির পাশ দিয়েই ছিল নদী। ওই নদী দিয়ে পাকিস্তানি গানবোট তাদের কৈখালী বিওপিসহ অন্যান্য ঘাঁটিতে রসদ ও রেশনসামগ্রী পৌঁছে দিত। সেদিন দুটি পাকিস্তানি গানবোট ওই এলাকা দিয়ে যাচ্ছিল। তখন নৌ কমান্ডোরা ওই গানবোটে আক্রমণ করেন। মো. জালাল উদ্দীনসহ কয়েকজন নৌ কমান্ডো বাংলাদেশের ভেতরে গোপন আশ্রয়স্থলে দুপুরের খাবার খাচ্ছেন। এমন সময় আশ্রয়স্থলের অদূরে নদীতে ইঞ্জিনের ভটভট শব্দ। গ্রামবাসী কয়েকজন দৌড়ে এসে খবর দিলেন, নদীতে দুটি জাহাজ আসতে দেখা যাচ্ছে। নৌ কমান্ডোদের বুঝতে বাকি থাকল না, ওগুলো পাকিস্তানি গানবোট। খাবার রেখে তাঁরা উঠে পড়লেন। তাঁরা বেশ ক্লান্ত ও পরিশ্রান্ত এবং মাত্র ১২ জন তাঁরা। অস্ত্র বলতে একটি এলএমজি, পাঁচটি এসএমজি ও ছয়টি এসএলআর। তার পরও তাঁরা সাহসী এক সিদ্ধান্ত নিলেন—পাকিস্তানি ওই গানবোট তাঁরা আক্রমণ করবেন। এরপর তাঁরা দ্রুত প্রস্তুত হয়ে গ্রামবাসীকে বললেন নিরাপদ অবস্থানে থাকতে। নৌ কমান্ডোরা দুই দলে বিভক্ত হয়ে নদীর তীরে বাঁধের আড়ালে পজিশন নিলেন। গানবোট দুটির প্রথমটি বেশ এগিয়ে। দ্বিতীয়টি কিছুটা দূরে। প্রথম গানবোটটি নৌ কমান্ডোদের অস্ত্রের নাগালের মধ্যে আসামাত্র গর্জে উঠল তাঁদের সবার অস্ত্র। গানবোটের সামনের গানার গুলিবিদ্ধ হয়ে লুটিয়ে পড়ল। আহত হলো আরও কয়েকজন। অক্ষত নৌ সেনারা ছোটাছুটি করতে থাকল। ভীতসন্ত্রস্ত ক্যাপ্টেন গানবোটের গতি বাড়িয়ে নিরাপদ দূরত্বে পালিয়ে গেল। দ্বিতীয় গানবোট গোলাবর্ষণ করতে থাকল। নৌ কমান্ডোরা পাল্টা আক্রমণ সাহসিকতার সঙ্গে অনেকক্ষণ মোকাবিলা করলেন। মো. জালাল উদ্দীন এই যুদ্ধে অসীম সাহস ও রণকৌশল প্রদর্শন করেন।


title: বদিউল আলম

text: বদিউল আলম (জন্ম: ৩০ অক্টোবর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: বদিউল আলম

text: বদিউল আলমের বাড়ি গাইবান্ধার গোবিন্দগঞ্জ উপজেলার রামপুরা গ্রামে। তাঁর বাবার নাম মোজাম্মেল হক সরকার এবং মায়ের নাম রাবেয়া খাতুন। তাঁর স্ত্রীরর নাম শাহনাজ কাওছার। তাঁর এক ছেলে ও তিন মেয়ে। স্বাধীনতার পর নৌবাহিনীর চাকরি থেকে স্বেচ্ছায় অবসর নিয়ে ঢাকার ব্রিটিশ হাইকমিশনে চাকরি নেন। পরে জনতা ব্যাংকে চাকুরি শেষে অবসর নেন।


title: বদিউল আলম

text: পাকিস্তান নৌবাহিনীতে কর্মরত থাকা অবস্থায় বদিউল আলম ১৯৭১ সালে ফ্রান্সের তুলন নৌঘাঁটিতে প্রশিক্ষণরত ছিলেন। সেখানে পাকিস্তান নৌবাহিনীর ৫৭ জন সাবমেরিনার প্রশিক্ষণে ছিলেন। তাঁদের মধ্যে ১৩ জন ছিলেন বাঙালি। ৩০ মার্চ তাঁরা নয়জন সেখান থেকে পালিয়ে যান। পরে তাঁদের আটজন ভারতে আসেন। এরপর তাঁরা সবাই মুক্তিযুদ্ধে যোগ দেন। বদিউল আলম পরে মংলা ও চালনা বন্দর অপারেশনে অংশ নেন।


title: বদিউল আলম

text: ১৯৭১ সালের ১৬ আগস্ট খুব ভোরে চাঁদপুর নৌবন্দরে বিকট শব্দে বিস্ফোরন হয়। ১৫ আগস্ট গভীর রাতে সবাই যখন গভীর ঘুমে আচ্ছন্ন তখন চাঁদপুর শহরের কাছে এক বাড়িতে আশ্রয়ে ছিলেন একদল মুক্তিযোদ্ধা। ১৩ আগস্ট রাত থেকে গোপন আশ্রয়ে ছিলেন তারা ২০ জন। তাঁরা সবাই নৌ-কমান্ডো। তাঁদের দলনেতা বদিউল আলম। নিঃশব্দে এই বাড়ি থেকে বেরিয়ে পড়লেন তাঁরা। প্রত্যেকের বুকে বাধা লিমপেট মাইন। কোমরে ড্যাগার। তাঁরা এগিয়ে চলেছেন মেঘনা-ডাকাতিয়া নদীর মোহনা দিকে। তাঁদের টার্গেট ছয়টি জাহাজ, পন্টুন ও বার্জ। সেগুলো মাইন দিয়ে ধ্বংস করে দেওয়া। দলনেতা বদিউল আলম ১৮ জনকে ছয় দলে ভাগ করে প্রতিটি টার্গেটের জন্য তিনজনকে নির্দিষ্ট করে দিয়েছেন। বাকি দুজন নদীর তীরে থাকবেন। বদিউল আলমের নেতৃত্বে কমান্ডোরা নেমে পড়লেন বন্দরসংলগ্ন নদীতে। বর্ষায় মেঘনার মোহনায় ভয়ংকর এক রূপ। অথৈ পানি, প্রবল ঢেউ আর স্রোত। এর মধ্যে তাঁরা অভীষ্ট লক্ষ্যের দিকে সাঁতরিয়ে চলছেন। শত্রুর জাহাজ থেকে অনুসন্ধানী আলো ঘুরছে চারদিকে। বিপজ্জনক এক অবস্থা। সব দলই সফলতার সঙ্গে নির্দিষ্ট টার্গেটে মাইন লাগিয়ে ফিরে চলল নিরাপদ স্থানে। ৪৫ মিনিটের মধ্যেই বিস্ফোরিত হবে মাইনগুলো। এ সময় হঠাৎ দেখা দিল নতুন বিপদ। যে দিক দিয়ে তাঁরা ফিরে যাবেন, সেখানে নোঙর ফেলেছে রকেট স্টিমার সার্ভিসের জাহাজ ‘গাজী’। পাকিস্তানি সেনা ও গোলাবারুদ নিয়ে খুলনা থেকে এসেছে। সেনারা সব জাহাজে, কেউ নামেনি। ডেকে দেখা যাচ্ছে, কয়েকজন পাকিস্তানি সেনা অস্ত্র হাতে পাহারায়। জাহাজটি অন্ধকারে প্রেতচ্ছায়ার মতো নদীর পাড় ঘেঁষে ভেসে আছে পানির ওপর। এই জাহাজটি দেখে তাঁরা চমকে উঠলেন। কিংকর্তব্যবিমূঢ় হয়ে পড়লেন। যাওয়ার কোনো পথই খুঁজে পাচ্ছেন না তাঁরা। অল্পক্ষণের মধ্যেই মাইনের বিস্ফোরণ ঘটবে। রাতও প্রায় শেষ হয়ে আসছে। এ অবস্থায় প্রথম দলটি দ্রুত একটি বার্জের আড়ালে লুকিয়ে পড়ল। এই বার্জে মাইন লাগানো হয়নি। অন্যরাও তাঁদের পেছনে সেখানে লুকিয়ে পড়লেন। প্রথমে বিকট একটি শব্দ। দু-তিন মিনিট পর আরেকটি। তারপর একসঙ্গে দু-তিনটি। এরপর খই ফোটার মতো বিস্ফোরণ শুরু হলো। নৌবন্দর থেকে নদীর মোহনা পর্যন্ত এলাকার জলভাগে যেন মহাপ্রলয় শুরু হয়ে গেল। বিস্ফোরণের গগণবিদারী শব্দে বন্দরসংলগ্ন শহর কয়েকবার কেঁপে উঠল। বন্দর ও জাহাজের ডেকে পাকিস্তানি সেনাদের অস্থির ছোটাছুটির হুলস্থুল কাণ্ড। একটু পর একে একে ডুবতে থাকল মাইন লাগানো জাহাজ-বার্জগুলো। ডুবন্ত জাহাজের ডেক থেকে ভীতসন্ত্রস্ত পাকিস্তানি সেনা ও নাবিকেরা এলোমেলো গুলি চালাতে চালাতে লাফিয়ে পড়ে নদীতে। মুহূর্তে কী ঘটে গেল, এখন কী করা উচিত, ভেবে দেখার সময় নেই কারও। দেখতে দেখতে বেশ কয়েকটি জাহাজ-বার্জ তোলপাড় তুলে ডুবে গেল।


title: সিরাজুল মওলা

text: সিরাজুল মওলা (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: সিরাজুল মওলা

text: সিরাজুল মওলার পৈতৃক বাড়ি চাঁদপুর জেলার কচুয়া উপজেলার নাওপুরা গ্রামে। তাঁর বাবার নাম ছিদ্দিকুর রহমান এবং মায়ের নাম জেবুন্নেছা। তাঁর স্ত্রীর নাম নাজমা আক্তার। তাঁদের এক মেয়ে চার ছেলে।


title: সিরাজুল মওলা

text: পাকিস্তান নৌবাহিনীতে চাকরি করতেন সিরাজুল মওলা । ১৯৭১ সালে কর্মরত ছিলেন চট্টগ্রাম নৌঘাঁটিতে। ছুটিতে থাকা অবস্থায় মুক্তিযুদ্ধ শুরু হলে ঝাঁপিয়ে পড়েন যুদ্ধে। মুক্তিবাহিনীর নৌ উইংয়ে যোগ দেওয়ার আগে মর্টার প্লাটুনের সদস্য হিসেবে স্থলযুদ্ধে অংশ নেন। যুদ্ধ করেন ২ নম্বর সেক্টরের শালদা নদী, মন্দভাগ, চৌদ্দগ্রাম, মুন্সিরহাটসহ আরও কয়েক স্থানে। এসব যুদ্ধে তাঁর নিখুঁত গোলাবর্ষণে পাকিস্তান সেনাবাহিনীর অনেক ক্ষয়ক্ষতি হয়। অক্টোবরে মুক্তিবাহিনীর নৌ উইং গঠিত হলে পলাশ গানবোটে তাঁকে গান ক্রুম্যান হিসেবে অন্তর্ভুক্ত করা হয়। এরপর কয়েকটি নৌ অপারেশনে তিনি অংশ নেন।


title: সিরাজুল মওলা

text: ১৯৭১ সালের ১০ ডিসেম্বর দুটি জাহাজ ভারত থেকে রওনা হয়। ৭ ডিসেম্বর রওনা হয়ে দুপুরে পৌঁছে খুলনা শিপইয়ার্ডের কাছে। মিত্রবাহিনীর বিমান শত্রু পাকিস্তানিদের জাহাজ ভেবে ভুল করে তাতে বোমাবর্ষণ করে। ফলে দুটি জাহাজেরই সলিল সমাধি হয়। এতে অনেক নৌমুক্তিযোদ্ধা শহীদ ও গুরুতর আহত হন। ভারতের হলদিয়া নৌবন্দর থেকে যাত্রা শুরু করল মুক্তিবাহিনীর দুটি জাহাজ ‘পদ্মা’ ও ‘পলাশ’। পলাশ জাহাজে আছেন সিরাজুল মওলা। তিনি জাহাজের সামনের কামানের ক্রুম্যান। তাঁদের লক্ষ্য, খুলনায় পাকিস্তানি নৌঘাঁটি দখল করা। মুক্তিবাহিনীর দুটি জাহাজের সঙ্গে আছে মিত্রবাহিনীরও একটি জাহাজ। খুলনার রূপসা নদীতে শিপইয়ার্ডের কাছাকাছি আসামাত্র ঘটল এক আকস্মিক বিপর্যয়। এ সময় আকাশে গোচরীভূত হলো মিত্রবাহিনীর তিনটি জঙ্গি বিমান। চক্কর দিয়ে চলে গেল সাগরের দিকে। তারপর আবার এগিয়ে এল জাহাজগুলো লক্ষ্য করে। হঠাৎ বোমা বর্ষণ করল পদ্মা ও পলাশে। প্রথম ধাক্কায়ই বিধ্বস্ত হলো পদ্মা। পলাশের ইঞ্জিনরুমে জ্বলছে দাউ দাউ আগুন। একটু পর পলাশও ডুবতে থাকল। ডেকে শহীদ নৌমুক্তিযোদ্ধাদের লাশ পড়ে আছে। আহতরা কাতরাচ্ছেন মৃত্যুযন্ত্রণায়। গুরুতর আহত সিরাজুল মওলা অনেক কষ্টে উঠে পানিতে ঝাঁপ দিলেন। গুরুতর আহত রুহুল আমিন (বীরশ্রেষ্ঠ), সিরাজুল মওলা, আফজাল মিয়া (বীর উত্তম), মোহাম্মদ দৌলত হোসেন (বীর বিক্রম)সহ আরও কয়েকজন সাঁতরে নদী তীরে যান। সেখানে তাঁদের জন্য অপেক্ষা করছিল আরেক বিপদ। নদীতীরের বিভিন্ন স্থানে ছিল পাকিস্তানি সেনাবাহিনীর সহযোগী রাজাকার। এক স্থানে নিরস্ত্র রুহুল আমিনকে রাজাকাররা ধরে বেয়নেট দিয়ে খুঁচিয়ে হত্যা করে। সিরাজুল মওলা নদীতীরের যে স্থানে পৌঁছাতে সক্ষম হন, সেখানে তিনি দেখতে পান তাঁর সহযোদ্ধা মো. দৌলত হোসেনকে। মারাত্মক আহত দৌলত হোসেন নদীতীরে পড়ে আছেন। দৌলত তাঁকে বলেন, ‘আমার স্ত্রী সন্তানসম্ভবা। সন্তানের মুখটা দেখা হলো না।’ মওলা চেষ্টা করলেন দৌলত হোসেনকে সঙ্গে নিয়ে নিরাপদ স্থানে যাওয়ার। কিন্তু পারলেন না। মওলা অতিকষ্টে ক্রলিং করে আর একটু সামনে যান। ওখানে গিয়ে দেখা পান তাঁর আরেক সহযোদ্ধা ইসহাককে। তিনি তেমন আহত নন। ইসহাক তাঁকে নিয়ে গেলেন আর একটু দূরে। এ সময় দুই রাজাকার তাঁদের ধরতে আসে। সংকটময় ওই মুহূর্তে তাঁরা মনোবল হারালেন না। দুজনে মিলে সিদ্ধান্ত নিলেন রাজাকার দুজনকে প্রতিরোধ করবেন। ইসহাক এক রাজাকারের রাইফেল চেপে ধরেন। মওলা ওই রাজাকারের গালে চড় মারেন। তখন দুই রাজাকার অস্ত্র ফেলে সরে যায়। রাইফেল হাতে পেয়ে তাঁরা মনে শক্তি পেলেন। কয়েক রাউন্ড গুলি করা মাত্র রাজাকাররা পালিয়ে গেল। এ সুযোগে তাঁরা দুজন উঠে পড়েন এক নৌকায়। মাঝি তাঁদের নিয়ে যান মিত্রবাহিনীর গানবোটে। পরে তাঁর চিকিৎসা হয় ব্যারাকপুর হাসপাতালে।


title: মতিউর রহমান (বীর উত্তম)

text: মতিউর রহমান (জন্ম: অজানা - মৃত্যু: ১৯৯৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: মতিউর রহমান (বীর উত্তম)

text: মতিউর রহমানের পৈতৃক বাড়ি কুমিল্লা জেলার দাউদকান্দি উপজেলার রঘুনাথপুর গ্রামে। তাঁর বাবার নাম জয়নুদ্দীন ডাক্তার এবং মায়ের নাম জমিলা বেগম। তাঁর স্ত্রীর নাম আমেনা বেগম। তাঁর চার ছেলে ও দুই মেয়ে।


title: মতিউর রহমান (বীর উত্তম)

text: ১৯৭১ সালে মতিউর রহমান ঢাকায় বেবিট্যাক্সি (স্কুটার) চালাতেন। তখন তাঁর বয়স ২১-২২। মুক্তিযুদ্ধ শুরু হলে ভারতের আগরতলায় গিয়ে মুক্তিবাহিনীতে যোগ দেন। তাঁকে নৌ-কমান্ডোতে অন্তর্ভুক্ত করা হয়। প্রশিক্ষণ শেষে বেশ কয়েকটি নৌ-অপারেশনে অংশ নেন তিনি। বেশির ভাগ অপারেশনে অসাধারণ দক্ষতা, বীরত্ব ও সাহস প্রদর্শন করেন। তিনি ছিলেন দুঃসাহসী একজন নৌ-কমান্ডো। স্বাধীনতার পর তিনি কোনো স্বীকৃতির অপেক্ষা না করে মিশে যান সাধারণ্যে। মুক্তিযুদ্ধে নৌ-অপারেশনে অসাধারণ ভূমিকা রাখায় ১৯৭৩ সালে বাংলাদেশ সরকার তাঁকে জীবিত মুক্তিযোদ্ধাদের জন্য সর্বোচ্চ ‘বীর উত্তম’ খেতাবে ভূষিত করেন। স্বাধীনতার কিছু দিন পর মতিউর রহমান ঢাকা ছেড়ে চলে যান গাইবান্ধা জেলায়। দুই বছর পর লালমনিরহাটে। সেখানে বিয়ে করেন এবং যোগ দেন স্থানীয় আনসার ব্যাটালিয়নে। চাকরি ও বিয়ের সুবাদে সেখানেই বসবাস শুরু করেন।


title: মতিউর রহমান (বীর উত্তম)

text: মতিউর রহমানের প্রথম গেরিলা ত ৎপরতা অপারেশন জ্যাকপটের মাধ্যমে। ১৯৭১ সালের মুক্তিযুদ্ধে ১৫-১৬ আগস্ট মুক্তিবাহিনীর প্রশিক্ষণ পাওয়া নৌ-কমান্ডোরা পূর্ব পাকিস্তানের সমুদ্রবন্দর ও প্রধান প্রধান নদী বন্দরে একযোগে যে অপারেশন করেন, সেটিই ‘অপারেশন জ্যাকপট’ নামে খ্যাত। এ অপারেশনের বিশালতা ও ক্ষয়ক্ষতি এত ব্যাপক ছিল যে তা পাকিস্তানসহ বিশ্বকে হতভম্ব করে দেয়। পৃথিবীর প্রায় সব প্রচারমাধ্যম এ ঘটনা ফলাও করে প্রচার করে। অপারেশনের চূড়ান্ত তারিখ ছিল ১৫ আগস্ট, পাকিস্তানের জাতীয় দিবসে। মতিউর রহমান অংশ নেন ঢাকা-চট্টগ্রাম মহাসড়কের দাউদকান্দি ফেরিঘাট আক্রমণে। এ অপারেশনে তাঁরা অংশ নেন মোট নয়জন। তাঁদের দলনেতা ছিলেন শাহজাহান সিদ্দিকী (বীর বিক্রম)। সহ-দলনেতা তিনি। আগস্ট মাসের ১১-১২ তারিখে সীমান্ত অতিক্রম করে তাঁরা বাংলাদেশে আসেন। অপারেশনের ধার্য করা দিন ১৫ আগস্ট দাউদকান্দি এলাকায় ব্যাপক ঝড়বৃষ্টি হয়। তাঁদের গাইড অসুস্থ হয়ে পড়েন। সে কারণে অপারেশন স্থগিত রাখতে হয়। পরদিন ১৬ আগস্ট মধ্যরাতে তাঁরা সফলতার সঙ্গে দাউদকান্দি ফেরিঘাটের ফেরি ও পন্টুনে লিমপেট মাইন লাগান। এ কাজে সবচেয়ে অগ্রণী ভূমিকা পালন করেন মতিউর রহমান। ফেরিঘাটে প্রহরায় ছিল পাকিস্তানি সেনা ও তাদের এদেশীয় সহযোগী রাজাকাররা। তারা একটুও টের পায়নি। মাইন লাগানোর পর মুক্তিযোদ্ধারা দ্রুত চলে যান নিরাপদ অবস্থানে। রাত দুইটা ৪৫ মিনিটে চারদিক প্রকম্পিত করে নয়টি লিমপেট মাইন একের পর এক বিস্ফোরিত হয়। মাইন বিস্ফোরণের বিকট শব্দ ও পাকিস্তানিদের অবিরাম গুলিবর্ষণে ২৫ বর্গমাইল এলাকাজুড়ে তোলপাড় শুরু হয়ে যায়। দু-তিন দিন পর নৌ-কমান্ডোরা ভারতের আগরতলায় চলে যান। পরবর্তী সময়ে মতিউর রহমান বরিশাল বন্দর ও নারায়ণগঞ্জের বিভিন্ন স্থানে কয়েকটি অপারেশন করেন। এর মধ্যে বরিশালের অপারেশন ছিল সবচেয়ে ঝুঁকিপূর্ণ। তিনিই ছিলেন দলনেতা। ২৫-২৬ অক্টোবর সফলতার সঙ্গে এ অপারেশন সম্পন্ন করেন। তিনটি জাহাজ লিমপেট মাইনের সাহায্যে তাঁরা ডুবিয়ে দেন।


title: রয়্যাল পেঙ্গুইন

text: রয়্যাল পেঙ্গুইন ("Eudyptes schlegeli") হল একটি পেঙ্গুইনের প্রজাতি। এদেরকে প্রধানত দেখা যায় সাব-আন্ট্রাকটিক এলাকায় ম্যাককুরি দ্বীপ এবং এর আশেপাশের দ্বীপপুঞ্জে। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এই জাতীয় পেঙ্গুইনদের বিপজ্জনক প্রজাতি হিসেবে ঘোষণা করেছে। এদের বৈজ্ঞানিক নাম দিয়েছেন জার্মান প্রাণিবিদ্যাবিত হার্মান স্ক্লেজেল। এই প্রজাতির পেঙ্গুইনরা হল ঝুটিধারী পেঙ্গুইনদের একটি প্রজাতি। এই পেঙ্গুইনরা ম্যাকোর্নি পেঙ্গুইনদের উপজাতি কিনা তা নিয়ে এখনও অনেক বিতর্ক আছে। এই ঘটনা অপেক্ষাকৃত বিরল, যদিও দুই দলের পেঙ্গুইনদের, প্রজননের মাধ্যমে এরা পরিচিত হয়েছে। অথচ অন্যান্য পেঙ্গুইনদের বন্য-মিশ্র প্রজাতির জোড়া গঠন করানো হয়েছে।


title: রয়্যাল পেঙ্গুইন

text: এরা আন্ট্রাকটিকার পার্শ্ববর্তী জলা অঞ্চলে অধিষ্ঠান করে। এই পেঙ্গুইনরা অনেকটাই ম্যাকোর্নি পেঙ্গুইনদের মতোন দেখতে, কিন্তু ম্যাকোর্নি পেঙ্গুইনদের কালো মুখের বদলে এদের সাদা মুখ ও গাল আছে। তারা এবং ওজন । পুরুষেরা মহিলাদের থেকে আকারে বড়ো হয়। রয়্যাল পেঙ্গুইনরা শুধুমাত্র ম্যাককুরি দ্বীপে প্রজনন করে এবং অন্যান্য পেঙ্গুইনদের মতোন এরাও বেশিরভাগ সময় সমুদ্রে কাটাতে ভালোবাসে।


title: রয়্যাল পেঙ্গুইন

text: এই পেঙ্গুইনরা বাসা বাঁধে সমুদ্রতটে একটা খোলা জায়গা দেখে, লতাপাতা দিয়ে। অন্যান্য সামুদ্রিক পাখিদের মতোন এরাও কলোনি গঠন করে থাকে। এদের প্রজনন কাল হল সেপ্টেম্বর এবং এরা ডিম পারতে শুরু করে অক্টোবর নাগাদ। এরা দুটো ডিম পারে, এরা ৩৫ দিন পর্যন্ত ডিমে তা দেয়। তিন সপ্তাহ লালন পালন করবার পরে প্রাপ্তবয়স্করা সমুদ্রে ফিরে যায় এবং বাচ্চারা একটা ছোটো কলোনি গঠন করে। ২ মাস পরেই তারা সমুদ্রে যাবার উপযোগী হয়ে পরে এবং তারা সমুদ্রে চলে যায়।


title: কিশোর পত্রিকার তালিকা

text: এইট কিশোর পত্রিকার একটি তালিকা পাতা।


title: মুকেশ ঋষি

text: মুখেশ ঋষি (জন্ম ১৯ এপ্রিল ১৯৫৬) একজন ভারতীয় চলচ্চিত্র অভিনেতা, যিনি বলিউড, তেলেগু, তামিল এবং মালয়ালাম এবং কন্নড় চলচ্চিত্রে অভিনয় করেছেন। এছাড়া তিনি পাঞ্জাবী চলচ্চিত্রেও অভিনয় করেছেন। চন্ডীগড় থেকে স্নাতক সম্পন্ন এবং মুম্বাইয়ে দুই বছর কাজ করার পর, তিনি কাজে উদ্দেশ্যে ভারত থেকে ফিজি চলে যান এবং সেখানে তার স্ত্রীর সাথে প্রথম দেখা হয়। তার স্ত্রী ভারতীয় বংশোদ্ভুদ ফিজিয়ান, যার পরিবার সেখানে একটি বহুবিপনী পরিচালনা করতেন।


title: মুকেশ ঋষি

text: বিয়ের পর তারা নিউজিল্যান্ড চলে যান এবং সেখানে মুখেশ মডেল হিসেবে তার অভিনয় জীবন শুরু করেন।


title: মুকেশ ঋষি

text: যাহোক, তিনি তার কর্মব্যস্ততার জন্য মডেলিং এর জন্য খুব কমই সময় পেতেন। এছাড়া, তিনি তার মডেলিং নিয়ে সম্পূর্ণ সন্তুষ্ট ছিলেন না, তার দেশের জন্য তার মন ব্যাকুল হয়ে থাকত। এরপর, দীর্ঘ সাত বছর পর, তিনি দেশে ফিরে আসেন এবং রোশন তেনজার অভিনয় শিক্ষালয়ে ভর্তি হন।


title: মুকেশ ঋষি

text: তিনি ১৯৮৮ সালে প্রথম টলিউডে অভিনয়ে সুযোগ পান। এই অভিনয়ে মাধ্যমে তিনি নিজেকে প্রধান অভিনেতা হিসেবে প্রতিষ্ঠিত করতে সক্ষম হন। যদিও তিনি তেলেগু সিনেমায় খলনায়ক হিসেবে অভিনয়ের মাধ্যমে তার অভিনয় শুরু করেন। এরপর থেকে তিনি ইতিবাচক চরিত্র থেকে নেতিবাচক চরিত্রে অভিনয়ের দিকে ঝুকেন। এই সব অভিনয়ে তিনি বহু অ-তেলেগু ভাষার বহু অভিনেতা যেমন, অমরেশ পুরী, পুনিত ইসার, শরৎ সাক্সেনা, এবং প্রদীপ রাওয়াতের সাথে কাজ করেন। এছাড়া তিনি উড়িষ্যা চলচ্চিত্রেও অভিনয় করেন।


title: পিচেস হানিব্লসম গেল্ডফ

text: পিচেস হানিব্লসম গেল্ডফ (১৩ই মার্চ ১৯৮৯-৭ই এপ্রিল ২০১৪) ছিলেন একজন ইংরেজ সাংবাদিক, টেলিভিশন উপস্থাপক এবং মডেল।


title: পিচেস হানিব্লসম গেল্ডফ

text: গেল্ডফ ১৯৮৯ সালের ১৩ই মার্চ লন্ডনে জন্মগ্রহণ করেন। তিনি বব গেল্ডফ ও পলা ইয়েটসের দ্বিতীয় কন্যা এবং হিউই গ্রীনের নাতনী। ফিফি ট্রিক্সিবেলি গেল্ডফ এবং পিক্সি গেল্ডফ তার বোন। তার একটি ছোট সৎ বোনও ছিলো যার নাম টাইগার লিলি হাচেন্স গেল্ডফ।


title: পিচেস হানিব্লসম গেল্ডফ

text: গেল্ডফ লন্ডনের চেলসি এবং কেন্টের ফ্যাভারশ্যামে বেড়ে উঠেন এবং কুইন্স কলেজ, লন্ডন থেকে শিক্ষা লাভ করেন। ১৮ বছর বয়সে সে তার বাবার সাথে চলে আসেন এবং উত্তর লন্ডনের ইসলিংটনে ফ্ল্যাট ভাড়া করেন। এ-লেভেল সম্পন্ন করার পর তিনি ইউনিভার্সিটি অফ লন্ডনের কুইন ম্যারি অ্যান্ড ওয়েস্টফিল্ড কলেজে ইংরেজি পড়ার সুযোগ পান কিন্তু সেটা স্থগিত হয় তার ঐ সময়ের স্বামী ম্যাক্স ড্রামির সাথে নিউ ইয়র্কে চলে আসার কারণে।


title: পিচেস হানিব্লসম গেল্ডফ

text: গেল্ডফ এলি গার্ল (Elle Girl) ম্যাগাজিনের ইউকে (UK) সংস্করণে এপ্রিল ২০০৪ থেকে কলাম লেখা শুরু করেছিলেন এবং অক্টোবর ২০০৫ এ ম্যাগাজিনটি বন্ধ হওয়ার আগ পর্যন্ত লেখা চালিয়ে গিয়েছিলেন। ১৪ থেকে ১৭ বছর বয়স পর্যন্ত তিনি দ্য ডেইলি টেলিগ্রাফে সামাজিক-রাজনৈতিক বিষয়ে সাপ্তাহিক কলাম লিখেন এবং দ্য গার্ডিয়ানে অসংখ্য নিবন্ধ লিখেন।


title: পিচেস হানিব্লসম গেল্ডফ

text: গেল্ডফ ২০০৫ সালে তার নিজের টিভি প্রামাণ্য অনুষ্ঠান পিচেস গেল্ডফঃ টিনএজ মাইন্ড (Peaches Geldof: Teenage Mind) লিখেন এবং উপস্থাপনা করেন, এবং অনুষ্ঠানটিকে অনুসরণ করা হয় পিচেস গেল্ডফঃ টিন আমেরিকায় (Peaches Geldof: Teen America) যেটি ইউকে এর স্কাই ওয়ানে (Sky One) ১লা মার্চ ২০০৬ সালে সম্প্রচার করা হয়। ২০০৬ সালে গেল্ডফ ট্যাটলার (Tatler) এর শীর্ষ ১০ ফ্যাশন আইকনের ৭ম স্থান দখল করেন এবং সে ছিলো ঐ তালিকার কনিষ্ঠতম আইকন।